
I. Hitetlenek gyógyítása 

Gyógyító evangélizáció

A legfontosabb, hogy a keresztyének megértsék: a gyógyítás ajándéka a hitetlenekért van és nem a hívőkért. Jézus szolgálata nagyrészt evangélizációs szolgálat volt. Ő azért jött, hogy megmentse az elveszetteket. Amikor gyógyította a betegeket, gyakran szolgált olyan emberek felé, akik még nem részesülhettek a kereszt áldásában. Ezért Jézus gyógyító szolgálata alapvetően ebbe az első kategóriába tartozik. Az Apostolok cselekedeteiben a gyógyítások sora hasonlóképpen a hitetlenek között történt. 

Egy hitetlen ember meggyógyítása - evangélizációs alkalommal - Isten kegyelmén alapszik. Az a személy, aki meggyógyult még nem jogosult a kereszt áldására, mert még nem adta át magát Jézusnak, az Atya azonban megengedi neki, hogy részesüljön a kereszt áldásából, mert kegyelmes.

Jézusnak egy különleges módszere volt az evangélizációra. Hirdette az evangéliumot, gyógyította betegeket és kiűzte a démonokat, hogy megerősítse az üzenetét. Nézzük meg a következő két példát. 

„Jézus átment Galileán, tanított az ő zsinagógáikban, hirdette a királyság jó hírét, és gyógyított minden erőtlenséget és betegséget a nép között.”  Máté 4:23.

„És alámenvén ő velük, megáll a síkságon, és az ő tanítványainak serege és a népnek nagy sokasága egész Júdeából és Jeruzsálemből és Tirusnak és Sidonnak tenger​melléki határából, akik jöttek, hogy hallgassák őt és meggyógyíttassanak betegsé​geikből. És akik tisztátalan lelkektől gyötrettek, meggyógyulnak. És az egész sokaság igyekezik őt illetni: mert erő származék belőle, és mindeneket meggyógyított. Ő pedig felemelvén szemeit az ő tanítványaira, monda: Boldogok [vagytok] ti szegények: mert tiétek az Isten országa...”    Lukács 6:17-20

Jézus módszere az volt, hogy elment különböző városokba és meggyógyította az ott lévő betegeket. Amikor a gyógyulás hírére sokaság gyűlt össze, hogy lássák mi történt, akkor kihirdette az evangéliumot. Isten könyörületének és erejének bemutatása által a gyógyítás megerősítette Jézus üzenetét. Mikor az emberek látták a betegeket meggyó​gyulni, hallgatói nem tagadhatták le Isten valóságát és kegyelmét.

Jézus a következő parancsolatokat adta tanítványainak.

„Amikor Jézus összehívta a tizenkettőt, Ő adott nekik erőt és hatalmat, hogy kiűzzenek minden démont, és betegeket gyógyítsanak és elküldte őket, hogy hirdessék Isten királyságát és gyógyítsák a betegeket.”   Lukács 9:1.2.

„Amikor mentek ezt mondjátok: ‘Elközelített a mennyek országa’ Betegeket gyógyí​tsa​tok, halottakat támasszatok, poklosokat tisztítsatok, démonokat űzzetek. Ingyen kaptátok, ingyen adjátok.”    Máté 10:7.8.

A minta: hatalmat kapva, hirdetni az evangéliumot és gyógyítani a betegeket.

Mi ugyanazzal a hatalommal rendelkezünk, ezért hirdessük az evangéliumot és gyó​gyítsuk a betegeket. Jézus megígérte: 

„ „Ezek a jelek fogják kísérni azokat, akik hisznek: Az én nevemben démonokat fognak kiűzni ... betegekre vetik kezüket és meggyógyulnak.” Ekkor a tanítványok kimentek és mindenfelé hirdették az evangéliumot és az Úr együtt munkálkodott velük és megerő​sítette az Ő igéjét jelekkel, amik kísérték őket.”     Márk 16:17-20.

Jézus megígérte, hogy az evangélium hirdetését jelek és csodák fogják kísérni. Péter és János megtapasztalta ezt, amikor mentek a templomba és Isten meggyógyított egy béna embert. Egy csodálkozó sokaság gyűlt össze a hírre és Péter elkezdett nekik prédikálni. Sok ezren jöttek, hogy higgyenek Jézusban, mert Isten hatalommal és erővel töltötte meg Péter beszédét. Ugyanez volt igaz Pálra és Barnabásra.

„Pál és Barnabás sok időt töltöttek ott, bátran beszélve az Úrról, aki megerősítette az Ő kegyelméről szóló üzenetét az Ő felhatalmazásuk által, hogy jeleket és csodákat tegyenek.”   Ap.csel 14:3.

A Szent Szellem szereti megerősíteni az evangélium bátor hirdetését a gyógyítás és szabadulás ajándékaival. Ezek a változások hozzátartoznak az evangélium természe​téhez.

Az Újszövetség szerinti evangélizáció a betegek gyógyításán alapszik. Ezt erősíti meg az Ap. csel 8:5.6:

„Filep lement Szamária városába és hirdette a Krisztust. Amikor a sokaság hallgatta Filepet és látta a csodákat és a jeleket, amiket tett, mindnyájan odafordultak és érdeklődéssel figyeltek arra, amit mondott.”
Ez a szövegrész azt mondja, hogy a samaritánusok meg voltak lepődve a csodák miatt, de az is fel van jegyezve, hogy Filep egyedül hirdette az evangéliumot. Lukács helye​sen feltételezi, hogy az evangélium kihirdetése magába foglalja a gyógyulást és a csodákat.

Mai, modern evangélizáció

A mai, modern evangélizációs hadjáratok ettől nagyon eltérnek. Az evangélizációs összejövetel gyakran a gyülekezet épületében van megtartva, így egy erőteljes reklám-kampány szükséges, hogy az emberek eljöjjenek. Az evangélizációs módszer a következő: hirdetni az igét, és előre hívni döntésre az embereket. Ennek a módszernek van egy kevés eredménye, de nem ez az Újszövetségi módszer.

Újszövetségi típusú evangélizáció

Gyógyítani a betegeket, kiűzni a démonokat és hirdetni az evangéliumot az összegyűlt sokaságnak. Ez a módszer nagyon sikeres volt a korai gyülekezetekben, ezért nem bölcs dolog más módszereket kitalálni. A betegség a modern világ gyenge pontja. Bővölködő életvitelünk mindent megad, amire szükségük van, de a modern gyógyszerek nem képesek legyőzni a betegségeket. Ezért a betegek örülnek a gyógyulásnak és szívesen fogadják az evangéliumot.

Jézus mondta:

„És ímé én elküldöm ti reátok az én Atyámnak ígéretét; ti pedig maradjatok Jeruzsá​lem városában, mígnem felruháztattok mennyei erővel.”     Lukács 24:49.

Ha nem rendelkezünk azzal az erővel, ami szükséges az Újszövetségi típusú evangéli​zációhoz, a válasz nagyon egyszerű: várnunk kell addig, amíg az erő lejön ránk a mennyből. (lásd. Csel. 1:4,5). Úgy gondolom, hogy Isten jobban szeretné, ha inkább várnánk, minthogy a megszokott módszerünk szerint evangélizáljunk. 

A gyógyítás alapvető része az evangélizációnak. A jó hír az, hogy Isten kegyelmes, de egy kiábrándult világ nem hisz a mi beszédünknek. A gyógyítás bemutatja Isten kegyelmét és bizonyítja, hogy Jézus a Megmentő. A legszemléletesebb eszköze az evangéliumnak, ha valaki a betegségből látható módon meggyógyul. 

Evangélizációs stratégia

Gyógyító evangélizáció esetén a következő stratégiát kellene követni.

1. Az evangélistáknak meg kellene érteni hatalmukat a betegség fölött. Jézus lerombolta a betegség és a bűn erejét és hatalmat adott azok fölött az őt köve​tőknek. Nincs behatárolva az Ő hatalma és ereje. Ő gyógyított: 

· Minden betegséget (Máté 4:23), 

· Minden embert, aki hozzá jött (Máté 12:15), 

· Minden helyen (Lukács 9:6). 

Jézus hatalma nem változott meg (Zsidó 13:8), ugyanazt a hatalmat adta nekünk is.

2. Mikor az evangélisták elindulnak, hogy megosszák az evangéliumot másokkal, a Szent Szellem kell, hogy vezesse őket. Olyan helyekre kell menniük, ahol Isten már felkészítette az embereket és akar megcselekedni dolgokat. Ez rend​szerint egy nyilvános hely, ahol várhatóan nagy sokaság fog összegyűlni. Jézus mindig jó helyen volt jó időben. (János 5:19). Ő nyilvánosan gyakorolta a szolgálatát, és mindig a Szent Szellemmel összhangban működött. 

„Egy nap, amikor tanított... és az Úr ereje hatalma vele volt, hogy gyógyít​son.”    Lukács 5:17.

„És az emberek mind megpróbálták megérinteni őt, mert erő származott tőle és meg​gyógyította őket.”     Lukács 6:19.

Az evangélistáknak fel kell fedezniük az Úr erejét. Azokra a helyekre kell menniük, ahová a Szent Szellem küldi őket, mert ott fog összegyűlni sokaság, hogy hallják az evangéliumot.

3. A megfelelő helyen az evangélisták beazonosítják azt a személyt, akit az Atya meg akar gyógyítani. Amikor Jézus a Betesda tavához ment a betegek sokasá​gából választott ki egy béna embert, aki várt a tónál, mert ő volt az egyike azoknak, akit ott és akkor az Atya meg akart gyógyítani. (János 5:6). 

A Szent Szellem gyakran megmutatja azt a személyt, akit Isten ott és akkor meg akar gyógyítani. Néha a beteg személy az evangélistához jön. A béna ember a templom kapujában Pétert és Jánost szólította meg alamizsnát kérve, de a Szent Szellem azt akarta, hogy meggyógyuljon (Csel 3:3). Amikor Pál Lystrában volt, látott egy nyomorék embert, akinek a Szent Szellem hitet adott, hogy meggyógyuljon. (Csel. 14:8-9). Az evangélista körültekintően figyel a Szent Szellemre, hogy beazonosítsa azt a személyt, akit Isten meg akar gyógyítani.

4. Az evangélista ráhelyezi a kezét a személyre és parancsol neki, hogy gyógyul​jon meg a Jézus nevében. Ha a Szent Szellem arra indítja, hogy az a személy meggyógyuljon, akkor az evangélista azt fogja tenni, amit a Szent Szellem mond és a beteg személy meggyógyul.

5. Amikor egy személy drámai módon meggyógyul, általában összegyűlik egy sokaság. Az evangélista csapatból valaki ilyenkor lehetőséget kap, hogy prédi​káljon a sokaságnak. Megmagyarázzák, hogy a gyógyulás Isten kegyelmének a bemutatása és az evangélium ereje. 

4. Az eseménnyel gyakran drámai jelenségek és zaj jár együtt. A nagyobb „dráma” valóban jobb, mert nagyobb tömeg fog jönni „színházat nézni”. Ami​kor Péter és János felállította a béna embert nagy csődület töltötte be a templom előtti teret, felizgatva a templom tekintélyes embereit, és ezrek jöttek az Úrhoz. 

5. Az evangélistának készen kell lennie a szolgálatra, hogy jönni fog hozzá valaki, aki gyógyulni szeretne. Amikor látják, hogy a Szent Szellem tud cselekedni, sokan fognak jönni, hogy Isten meggyógyítsa őket. Isten kegyelmében bíznak és Isten nem fog csalódást okozni nekik. Miután Jézus meggyógyította Péter anyósát, az egész város összegyűlt az ajtónál és Jézus sokakat meggyógyított, akik különböző betegségekben szenvedtek. (Márk 1:30-34). Hasonló dolog történt, amikor Pál szolgált egy beteg ember felé Málta szigetén. 

„Annak apja ágyban fekvő beteg volt, láztól és vérhastól szenvedett. Pál elment, hogy lássa őt, és miután imádkozott, ráhelyezte a kezét és meggyó​gyította őt. Amikor ez megtörtént, a szigeten lévő összes többi beteg hozzá jött és meggyógyultak.”   Ap.csel. 28:8-9.

6. Egy evangélistának mindig követnie kell a Szent Szellem vezetését (Csel 10:38, Lukács 6:19). A Szent Szellem az, aki gyógyít, ezért nekünk engedni kell Őt munkálkodni úgy, ahogyan Ő akar. Ő nagyon változatos módon munkálkodik. A Betesda tavánál lévő ember jött, mielőtt megbánta volna bűneit. A háztetőn át leengedett béna ember megbánta bűneit mielőtt meggyógyult. A sorrend lehet: 

hit(meggyőződés) 
- bűnbánat(szabadulás)
bűnbánat(szabadulás)
- hit(meggyőződés)
gyógyulás 
- bűnbánat(szabadulás)
bűnbánat(szabadulás) 
- gyógyulás

A Szent Szellem tudni fogja a helyes sorrendet.

Legyünk körültekintőek, és ne akadályozzuk a Szent Szellem munkáját. Ne gondoljuk, hogy csak egyféle módon cselekedhet. Emberi szokás kitalálni valamit, ami működik. Jelenleg az „Ima és elesés” a divat. Ezzel ellen​tétben Jézus mindig tett dolgokat, amik eltérőek és különösek voltak.
Jézus öt különféle módon gyógyított meg vak embert.

- megérintette a szemeket                       

Máté 9:29
- a szemekre köpött                          

Márk 8:23
- kijelentette, hogy lásson                     

Márk 10:52
- megparancsolta a szemeknek; nyíljanak meg  
Lukács 18:42
- nyállal sarat csinált és a szemekre kente
János 
9:6-7

Megérintett egy leprást, de tíznek mondta, hogy menjenek el és mutassák meg magukat a papnak. Ha az evangélista a Szent Szellemre figyel hasonlóan változatos lesz a szolgálata.

Jézus párosával küldte ki tanítványait. Amikor hirdették az evangéliumot és betegeket gyógyítottak két, három vagy több csoportban dolgoztak. 

Az egység ereje jelen volt. Jézus megígérte, hogy amikor ketten-hárman együtt munkálkodnak az Ő nevében, Ő velük lesz. (Máté 18:19-20, Csel. 3:4-5).  A csapatban és egységben való munkálkodás megerősíti a testet, felszabadítva a Szent Szellemet és a hit ajándékát.

Sikertelenség

Betegért imádkozni kockázatos vállalkozás az attól való félelem miatt, hogy semmi sem fog történni. Nem vagyunk tökéletesek, mint Jézus, ezért lesznek kudarcok. Néhá​nyan, akikért imádkozni fogunk, nem fognak meggyógyulni. Alázatosaknak és felelős​ség​teljeseknek kell lennünk. Azzal a személlyel, aki nem gyógyult meg, minden​képpen foglalkoznunk kell. Sose vádoljunk egy beteg személyt. Nagyon óvatosaknak kell lennünk. Ne vádoljuk a beteget a hit hiánya miatt, mert nem várható el hitetlen embe​rektől, hogy legyen hitük. Ne vádoljuk Istent, mintha meghazudtolná az evangé​liumot és megtagadná a kegyelmét. Ha a meg nem gyógyult személy Istent vagy saját magát vádolja, a legjobb azt mondani, hogy a „mi hitünk volt túl kevés”. 

Fel kell használni a kudarc tapasztalatait, hogy tanulni belőle. Ez ugyanígy volt Jézus​nál is. Az okokat kutatva mentek hozzá a tanítványok és megkérdezték, hogy valaki miért nem gyógyult meg?

Mi miért nem tudtuk... (Máté 17:19).

Jézus válaszolni fog nekünk és megtanít bennünket arra, hogy a következő alkalommal jobban tudjuk végezni a munkánkat.

A gyógyulás elmaradásának okai
Számos oka van annak, amiért - az evangélizáció során - a hitetlenek nem gyógyulnak meg. (Ez nem magyarázat azon keresztyének számára, akik betegek).

1. Hibás parancsok

Jézus mindig a betegségnek parancsolt, hogy távozzon el. Megszólította a személyt (vagy a betegséget) és parancsolt a betegségnek. Néhány példa az Ő szavaira.

Lepra                      Tisztulj meg!
Kislány                   Kelj fel!
Nyomorék              Fogd az ágyadat és járj!
Süketség                 Nyílj meg!
Néha tett egy kijelentést: „A hited megtartott téged” (Márk 5:34). Néha mondott valamit a beteg személynek, hogy tegyen meg valamit és az meggyógyult. Néha kijelentette, hogy a személy már meggyógyult.

Jézus sohasem kérte Istent, hogy gyógyítson meg egy beteg személyt, hanem mindig a betegséggel konfrontálódott. Hasonlóképpen az apostolok sohasem imádkoztak a betegért, hanem mindig parancsoltak a betegségnek, hogy menjen el (hagyja el a beteget). Meg kell értenünk azt a hatalmat, amivel Jézus Krisztusban rendelkezünk. Mi nem kérhetjük meg Jézust, hogy gyógyítsa meg az embereket, mert Ő nekünk adta a hatalmat, hogy gyógyítsuk meg őket. (Máté 10:1).

2. Elégtelen hit

A hit hiánya valószínűleg a fő ok, amiért az emberek nem gyógyulnak meg. A hit lényeges a gyógyulás szempontjából. (Ap.csel. 3:16), de annak különböző forrásai lehetnek.

· Lehet hite a beteg személynek, hogy meggyógyul. 

„Pál egyenesen ránézett és látta, hogy van hite, hogy meggyógyuljon”   Ap.csel 14: 8-9.

Ilyen mértékű hit ritka hitetlen emberek között, mert nagyon nehéz egy beteg embernek megőriznie a hitét, ha hosszabb ideje beteg.

· Lehet hite a beteg személy barátainak. Ez volt az eset a gutaütöttel, akit a barátai a megbontott háztetőn keresztül engedtek le. 

„Jézus látta az ő hitüket...” (Lukács 5: 20).

· Rendszerint van hite az evangélistának. (Ap.csel. 3:1-7). Neki van hite, mert megértette a hatalmát Krisztusban. 

A hit feltétlenül szükséges. Semmi sem fog megtörténni hit nélkül. A csodák, amiket látnak, növelni fogja a hitüket. (János 2:23).

3. Kitartás szükséges

Márk 8:22-26 beszámol róla, hogy Jézus kétszer is megérintette egy vak ember sze​meit, mire teljesen meggyógyult Az első érintés után az ember még csak homályosan látott. Jézus másodszor is cselekedett, hogy meggyógyuljon az elméje, így megért​het​te, mit látott. Ha Jézus a gyógyulás érdekében foglalkozhatott egy vak ember szemével kétszer is, mi se mondjunk le róla, ha elsőre nem gyógyul meg egy beteg. Némelyik súlyos betegség hosszabb harcot igényel egy meghatározott időszakon keresztül. (2 Kir. 4:32-35).

4. Megítélési hiányosság
Márk 7:33-35 és Máté 9:32,33 két különböző ember gyógyulását írják le, akik némák voltak. Ugyanazokkal a tünetekkel rendelkeztek, de a diagnózis és a megoldás különböző volt. Ennek oka az volt, hogy az egyik esetben fizikai akadálya volt a gyógyulásnak, aminek parancsolni kellett, a másik esetben viszont egy démon volt az oka, amit ki kellett űzni. A tünet ugyanaz volt, de szellemi vezetésre volt szükség, hogy mit kell tenni. Ha egy beteg személy nem gyógyult meg, szükség lehet rá, hogy démont kell kiűzni.

5. A szolgáló(k) bűne
Bűnvallás hiányában egy szolgáló csoport imája hatástalan maradhat. A betegekért való imádkozás előtt a csoportnak meg kell, hogy győződnie arról, hogy békességük van az Úrral és egymással. A csoportnak egységben kell lenni. A büszkeség különösen veszélyes a betegért való imánál. Amint látjuk az emberek egy csoportját meggyó​gyulni, elkezdünk rögtön azon gondolkozni, hogy milyen nagy szakértők vagyunk. Az ilyenfajta büszkeséget rendszerint bukás követi. Csak a Szent Szellem kenete által tudunk gyógyítani betegséget (Lukács 5:17). Ha megbántjuk Őt, az erőtlenné tesz minket.

A beteg személy bűne nem lényeges, mert ő szellemileg halott állapotban van. A gyógyulás célja, hogy kihozza őt a bűnből. Jézus nem aggódott a Betesda tavánál lévő ember bűne miatt, mindaddig, amíg meg nem gyógyult. Akkor azonban azt mondta neki: „Menj el, és többé ne vétkezz” (János 5:14). A megtérés után a bűn kerülése már fontossá válik.

6. Könyörület
A gyógyítás sohasem válhat az emberek - Jézus számára való - megnyerésének eszközzé.

„Amikor Jézus egy nagy sokaságot látott, könyörületre indult irántuk és meggyó​gyí​totta őket.”   Máté 14:14.

A gyógyítás ajándékában a könyörület szelleme árad ki. A gyógyulás könyörület nélkül nem tükrözi vissza Jézus szeretetét.

7. Rossz hely
Mindannyian látni akarjuk a Szent Szellem gyógyítását a betegeken, de elfelejtjük, hogy hol történik meg mindez. Az alábbi két Ige egy sikeres evangélizáció kulcsát adja meg nekünk.

„És bárhová ment - falvakba, városokba és vidékekre - ők (az emberek) a beteget a piactérre vitték. Ők (betegek) kérték, hogy engedje meg nekik, hogy megérinthessék a ruhája szegélyét, és akik megérintették őt, meggyógyultak.”   Márk 6:56.

„Végülis az emberek a betegeket kihozták az utcákra és lerakták azokat nyoszolyákon és matracokon, úgy hogy legalább a Péter árnyéka rávetődjön néhányukra azok közül, amikor arra megy.”   Ap.csel. 5:15.

Az emberek sokasága gyógyult meg az utcákon és a piactereken. Ez volt az a hely, ahol a Szent Szellem szeretett munkálkodni. Gyanítom, hogy a Szent Szellem ma is jobban örülne, ha a hosszú összejöveteleink helyett kimennénk a nyilvános helyekre és gyógyítanánk a betegeket. Ha látni akarjuk, hogy Ő megteszi ezeket, akkor engedel​meskednünk kell Neki.

1. kulcs: Meghatározott hely

A Szent Szellem adott helyen működik és nem általánosságban. Őt nem érdekli a nagy hallgatóság vagy a TV nyilvánossága. Jobban szeret munkálkodni egy konkrét helyen konkrét emberekkel. Amikor Péter anyósa meggyógyult az összes szomszédból odahozták a betegeket. Ezzel valami különleges dolgot vittek véghez, mert ők ismerték Pétert és az anyósát. Néhányan látták őt lázasan és utána meggyógyulva. Nekik nem volt szükségük további bizonyítékra.

Amint egy gyógyulás nyilvánosságot kap, a következő kérdéseket teszik fel. Valóban beteg volt a személy? Biztos csak azért tettették a betegséget, hogy közel kerüljenek a nagy prédikátorhoz? Valóban betegek voltak, mint ahogy azt állították? Visszajött a betegség a következő héten? A gyógyulást hitelesítették-e orvosok? Istennek nincs szüksége ilyenfajta, közvetett bizonyítékokra.

A Szent Szellem jobban szeret munkálkodni egy konkrét helyen. Az emberek, akik a meggyógyított személy szomszédságában laknak ismerik a meggyógyított személyt. Ezért ők nagyon gyorsan el fogják mondani másoknak, hogy a gyógyulás valóságos. Amikor Jézus meggyógyította a születése óta vak embert, „a szomszédai és azok, akik korábban látták őt koldulni” bizonyíthatták, hogy meggyógyult. (János 9:8).

Egyetlen ok, ami miatt nem látunk sok gyógyulást, mert rossz helyen szeretnénk, hogy megtörténjen. Azt várjuk, hogy az emberek meggyógyuljanak a gyülekezetben előre menve vagy a TV adás közben. A Szent Szellem szeret konkrét helyen munkálkodni. Ha mi kilépünk és imádkozunk a beteg szomszédunkért, csodálatos gyógyulásokat fogunk látni.

2. kulcs: A gyógyítás ajándéka az elveszettekért van

A gyógyítás ajándékával rendelkező személy fontos, hogy az elveszetteket keresse meg. Az elmúlt évtizedek alatt Isten helyreállította a gyógyítás ajándékát az egyház számára. Ez csodálatos, de mi a gyülekezeten belüli beteg hívőkért való imádkozásra korlátozzuk azt. Ez hiba.

A hívőkért való ima jó módja annak, hogy tanuljunk a gyógyulásról, de szükséges, hogy imádkozva kilépjünk az elveszettek felé. Ha nem tesszük ezt, az ajándék kihasz​nálatlan marad. A Szent Szellem szereti a világot, és mindig a szerint mozdul, hogy az embereket az Atyához vonja. (János 7:37-38). Ha mi nem mozdulunk vele, Ő mozdulni fog mással. 

Jézus megáldott minket és így mi is meg tudunk áldani másokat. Ha csak a saját gyógyulásunkat keressük, akkor elhibáztunk valamit. A gyógyulást az elveszettek számára kell keresni, akik szenvednek. Amikor Jézus kiküldte a tanítványokat betegek gyógyítására a következőt mondta nekik:

„Menjetek az elveszett bárányokhoz”    Máté 10:6.

Nekünk ugyanazt kellene tenni.

Engedelmeskedni Jézusnak

A Márk 16.15-19-ben Jézus arra tanította az egyházat, hogyan evangélizáljon. Azt mondta, menjünk ki a világba (ne a gyülekezetben időzzünk) és hirdessük az evangéliumot. Számíthatunk rá, hogy Isten meg fogja erősíteni a evangélium hirdetésünket jelekkel és gyógyulásokkal. Ez a módszer mindig sikeres volt. Ezt tette a tizenkét és a hetvenkettő tanítvány, amikor Jézus kiküldte őket. Amikor visszatértek, Jézus látta a Sátánt leesni a mennyből (Lukács 10:18). Jézus módszere működött Péternél és Jánosnál is, amikor 5000 férfi jött az Úrhoz, azt követően, hogy egy béna ember meggyógyult. (Ap.csel 3.4). Ugyanez a módszer működött Pál esetében is Máltán, annak ellenére, hogy ott fogoly volt. (Ap.csel. 28:1-10).

Az Igei útmutatások ellenére a gyülekezetek a történelem során az evangélizálásnak ezt a módját figyelmen kívül hagyták: más módszereket találtak ki az evangélizálásra. Evangélistát hívunk a gyülekezetbe és megkérjük az embereket, hogy hívják oda a barátaikat. Koncertet szervezünk, vagy a barátságos dicsőítést használunk fel arra, hogy be tudjuk hozni az embereket a gyülekezetbe. Elutasítjuk az eredeti, hatékony evangélizációs módszer használatát, amit Jézus kimondottan megparancsolt, ezért ne lepődjünk meg, hogy nincs ébredés.

A betegek gyógyítására kapott kenettel rendelkező evangélistákat ki kellene küldeni a gyülekezetekből a világba, hogy elsősorban ott szolgáljanak és ne a gyülekezetekben lévő hívő betegek felé. Az evangélium hirdetése által mutassák be a világnak Isten kegyelmét és szeretetét. Ez meghozná a kívánt ébredést.

II. Keresztyének gyógyítása

1. Helyes gondolkozásra jutni

A mai nyugati gyülekezetek teljesen félreértik ezt. A legtöbb gyógyító ima a pásztor szolgálatát jelenti a gyülekezet előtt vagy egy evangélista szolgálatát egy gyógyító szolgálat keretében. A folyamat gyors és drámai, de alapvetően hibás, mert rossz elgondolást alkalmazunk rossz helyen.

Piff puff, „Gyógyulj meg a Jézus nevében” a hitetlenek felé működik, mert min​denkinek meg kell, hogy gyógyuljon, ha Isten ereje kiárad. Ez nem működik a keresz​tyének számára, mert a betegség mögöttes oka nincs feltárva. Kideríteni azt, hogy egy személy miért nem képes megkapni azt, amit Jézus korlátlanul ad, az időt igényel; tudomány beszéde, beszélgetés dolgokról vagy bűnök megvallása által. Ez valószí​nűtlen, hogy megtörténjen TV kamerák előtt egy összejövetel frontvonalában.

Ha az ő problémájuk a hit hiánya, egy keresztyén kaphat inspirációt egy gyógyító összejövetelen és a hit olyan mértékben megnőhet, hogy ők meggyógyulnak. Nagyszerű, ha az megtörténik. Azonban a hit hiánya csak az egyik lehetséges oka a gyógyulás elmaradásának. Sok más dolog van, ami visszatartja az embereket attól a gyógyulástól, amit Jézus megszerzett számukra, az nem vehető birtokba a gyülekezet előtt a színpadon. Békére és csendre van szükség, hogy meghalljuk az Urat és lerendezzük a problémát.

A „nagy-ember gyógyító összejövetel” modell nem működik, mert jó módszert rossz helyen használnak. A gyógyító összejövetel módszert a világban lévő emberek felé kell használni, akik még nem fogadták be az evangéliumot, de mi beteg keresztyének felé használjuk. Az a tény, hogy a legtöbb gyülekezetben sok beteg ember van, azt bizonyítja, hogy ez a módszer nem működik. Sokan mennek előre a gyógyító összejöveteleken ismét és ismét, de ők változatlanul betegek maradnak. Az a tény, hogy az elmúlt ötven év - gyógyító összejövetelei - után sok keresztyén beteg van, azt mutatja, hogy ez a modell hibás. Figyelmen kívül hagyjuk Isten világos tanítását, és annak az árát fizetjük meg.

2. A vének a kulcs

A Jakab 5.14 nagyon világosan rámutat, hogy a beteg keresztyéneknek a vénekhez kell fordulni betegségükkel. Ez az Ige nem azt mondja, hogy menjen doktorhoz. Nem azt mondja, hogy legközelebbi alkalommal menj el egy gyógyító alkalomra egy felkent evangélistához, aki a gyülekezetbe jön. Nem azt mondja, hogy el kell menni a következő alkalomra vasárnap. Ez azt mondja, hogy hívassák magukhoz a véneket.

A vének jó ideje kikerülik ezt a dolgot. A keresztyének tudomásul veszik ezt és figyelmen kívül hagyva a parancsolatokat orvosokhoz és gyógyító találkozókra mennek. Azonban, ha mi szándékosan figyelmen kívül hagyjuk Jézus parancsát, nem kell meglepődnünk, hogy miért van sok beteg keresztyén.

Pál a gyülekezetet tele beteg és haldokló keresztyénnel nem úgy látta, mint valami normál dolgot. Ő úgy látta azt, mint egy jelet, ahol valami nincs rendben.

„Ezért van ti köztetek sok erőtlen és beteg, és alusznak sokan.”   1 Kor. 11:30.

A „miért” szó az okról vagy magyarázatról számol be. Pál a túl sok beteg embert a gyülekezetben úgy látta, mint egy jelet, hogy az valami rossz, nagyon rossz dolog. Az egyik ok, ami miatt a betegség olyan kiterjedt módon van jelen a mai gyülekeze​tekben az a nem biblikus mód, ahogyan mi behoztuk a gyülekezetbe a gyógyító szolgálatot.

A keresztyének gyógyítása teljesen eltér a hitetlenek gyógyításától. Erre egy másik tanítás vonatkozik a Bibliában. A hívő emberek gyógyítása a szövetségen alapszik.

3. Kijelentés

A keresztyéneknek szükségük van egy kijelentésre Istennek reánk vonatkozó, szövetségi ígéretének teljességéről. Meg kell értenünk a szövetség ígéretét, amit Isten elvégzett és meg kell értenünk, hogy a gyógyulás a mi szövetségbeli örökségünk része.

Nem volt betegség a bűnbeesés előtt. Az ember Isten képére volt teremtve és betegség és halál nem volt hatással rá. Ádám és Éva bejáratos volt az élet fájához, hogy az megvédje a betegségtől és a haláltól. Miután vétkeztek, el voltak vágva az élet fájától. A bűnük átokként nehezedett rá az egész világra, behozva a világba a halált. 1 Mózes 3:24). Ahogyan Pál mondta, „A bűn zsoldja (jutalma) halál” (Róma 6:23).

A betegség része a bűn átkának. Éppen úgy, mint ahogyan a Szent Szellem egy foglaló (zálog), szavatolva az örökségünket (Efezus 1:13-14), a betegség is egy foglaló (zálog), szavatolva a halált. A betegség a halál első gyümölcse és állandó emlékeztetője a gyengeségünknek.

Ószövetség

Az Ószövetség ideje alatt a betegség, döghalál és járványok a bűn átkának a részei voltak. (5 Mózes 28:21,22,27,28). A teljes egészség azoknak volt megígérve, akik engedelmeskedtek.

„És szolgáljátok az Urat, a ti Isteneteket, akkor megáldja a te kenyeredet és vizedet; és eltávolítom ti közületek a nyavalyát. El sem vetél, meddő sem lesz a te földeden [semmi]; napjaid számát teljessé teszem.”     2 Mózes 23:25-26.

Ezt az igeszakaszt nem nehéz magyarázni. Isten megígérte, hogy azok, akik Őt szolgálják, szabadok lesznek a betegségtől és teljes életet fognak élni.

Mózes tapasztalata megerősítette ezt az ígéretet. Ő százhúsz éves volt, amikor meghalt, de szemei nem homályosodtak el és nem hagyta el az életereje. (5 Mózes 34:7). Káleb 85 éves korában olyan erős volt, mint 40 évesen, amikor kémkedni küldték ki. (Józsué 14:7-8,10-12).

„És legeltetem szememet az én ellenségeimen, és az ellenem támadó gonosztevőkön mulat majd a fülem. Az igaz virágzik, mint a pálmafa, növekedik, mint a cédrus a Libano​non. Plánták [ők] az Úrnak házában; a mi Istenünknek tornácaiban virág​zanak.”   Zsoltár 92:12-13.

Az Ószövetség ígérete világos. A probléma ott az volt, hogy az egészség az engedel​messég feltételéhez volt kötve. A legtöbb ember nehéznek találta azt, hogy elérje a becsületességnek azt a szintjét, ami szükséges volt ahhoz, hogy a betegségtől szabad legyen. (Zsidó 11:13,39-40). Ők sohasem léptek be a megígért áldásba, mert hibáztak abban, hogy engedelmeskedjenek Istennek.

Újszövetség

Az Újszövetség egy jobb szövetség, jobb ígéretekkel (Zsidó 8:6). Az Ószövetség ígérete nem volt elérhető az engedetleneknek, akik híjával vannak az igazságnak. Jézusnak a kereszten elvégzett halála megváltoztatta ezt a feltételt, az Őáltala bizto​sított tökéletes igazság által mindazok számára, akik benne hisznek. Ő megfizette az árat a bűnért és az engedetlenségért, biztosítva a szövetség ígéretét mindazoknak, akik benne hisznek. (Zsidó 9:15). A továbbiakban nem kell egy tökéletes életet élnünk ahhoz, hogy szabadságot kapjunk a betegségtől. Az most a mi örökségünk része Jézus​ban, a benne való hit által.

Jézus azért halt meg a kereszten, hogy leszámoljon a bűn minden következményével. Tekintettel arra, hogy a betegség a bűn következménye, azt szintén lerendezte a kereszten (Gal. 3:13). A gyógyulás része annak a megváltási csomagnak, amit Jézus már elvégzett (elkészített) az Ő népe számára. A görög szó a megváltásra (sózó) szintén „gyógyulást” jelent. A kereszten elvégzett megváltás lerendezte mind a bűnt, mind a betegséget. Jézus helyreállított mindent, amire a bűn hatással volt, beleértve a betegséget is.

Máté 27:26-30 leírja, hogy Jézust megkorbácsolták, leköpdösték és megvesszőzték. Ez nem volt szükséges, hogy kifizesse a bűn büntetését. Az Ő halála volt mindaz, amit a törvény megkövetelt a bűnért. A ráadásként adott ütések a mi gyógyulásunkért történtek.

„Hogy beteljesedjék, amit Ézsaiás próféta mondott, így szólván: Ő vette el a mi erőtlenségünket, és ő hordozta a mi betegségünket.”
 Máté 8:17.
1 Péter 2:24 ugyanezt a verset idézi. A mi gyógyulásunkért az árat Jézus a meg​kor​bácsolása által fizette meg, ugyanolyan módon, ahogyan a kereszt lerendezte a bűnt.

Az egészség része a Krisztusban megszerzett örökségünknek, de emberek milliói igénylik mégis bűneik bocsánatát a kereszt által, ugyanakkor nagyon kevesen kapják meg a gyógyulást, ami ki volt fizetve Jézus megkorbácsolása által. Ha ő hordozza a mi betegségünket, nekünk nem kell már hordozni azt. Meg kell értenünk az ő megváltási munkáját, ami magában foglalja a gyógyulást is. Az Ő szenvedése és gyötrelmei ezért nem voltak hiábavalók.

Új keresztyének

A legtöbb keresztyénnek meg kellett volna gyógyulnia, amikor megtért. Ha az evangélista imádkozik a betegért, a legtöbben, akik befogadták az evangéliumot meggyógyulnak. Ez lenne a normális gyakorlat, mert a teljes evangélium tartalmazza a gyógyulást is.

„Elmenvén pedig prédikáljatok, mondván: Elközelített a mennyeknek országa. Betegeket gyógyítsatok, poklosokat tisztítsatok, halottakat támasszatok, ördögöket űzzetek. Ingyen vettétek, ingyen adjátok.”   Máté 10:7-8.

Ha ezek a versek érvényesek, akkor azok, akik befogadják az evangéliumot meg fognak gyógyulni. A gyógyulás a csomag kulcsponti része. Magába fogalja a meg​bocsátást, a szabadulást a démonoktól és a Szent Szellem ajándékait. Ez része a csomagnak, amit megkaptunk.

Radikálisan át kell gondolnunk újra ezeket. Egy új keresztyén egy új teremtés (2 Kor. 5:17). A régi elmúlt és egy új jött létre. Egy büszke embertől, aki a harag és a krónikus hörghurut szellemével rendelkezik, újjászületése után azt kellene várnunk, hogy alázatossá váljon. El akarjuk várni tőle, hogy szabaduljon meg a harag szellemétől. Miért várnánk azt, hogy a krónikus hörghurut megmaradjon? Az mind az ő régi életének a része, ami elmúlt.

A gyakorlatban könnyebb kellene, hogy legyen elbánni a betegséggel, mint a bűnnel. Az ember kísérthető, hogy ismét haragos legyen, de valószínűtlen, hogy vissza akarná venni az ő krónikus hörghurutját. Jézus azt mondta,

„Melyik könnyebb, azt mondani: Megbocsáttattak néked a te bűneid; vagy azt mondani: Kelj fel és járj?”    Lukács 5:23.

Jézus kijelentette, hogy a betegséggel könnyebb elbánni, mint a bűnnel. A betegséget lerendezte egy paranccsal, ezzel szemben a bűn az Ő halálát igényelte a kereszten.

Hitben való járás

Jézus a példaképünk, akit követünk. Ő a norma (az etalon), amihez az életünket mérjük. Nincs rá bizonyíték, hogy Jézus valaha is beteg lett volna. Sohasem mondtak le egy összejövetelt miatta, mert megfázott. Sohasem szüneteltette a szolgálatát, mert influenzával ágyban feküdt. Jézus gondolkozását a betegség létezéséről pontosan nem lehet érzékelni. Ha Jézus teljesen egészséges volt, akkor nekünk is ugyanezt kellene elvárnunk magunktól.

Jézus győzelme a betegség fölött azt jelenti, hogy az egészség egy normális dolog Isten népe számára. A teljes gyógyulás (egészség) része a megváltásnak, amit megkaptunk. Ezen tény ellenére a betegség kiterjedten jelen van a gyülekezetekben. Ez azt sugallja, hogy valami baj van a megváltással kapcsolatos értelmezésünkkel vagy azzal a móddal, ahogyan mi azt működtetjük. Ebben a tanulmányban megkísér​lem, hogy megoldjuk ezt a rejtélyt. Hiszem, hogy a probléma velünk van és nem Istennel. Az első lépés a megoldáshoz, hogy megértsük a betegség okát a keresztyének között.

Sátán az oka a betegségnek

Az Írás világos üzenete az, hogy a betegség oka a Sátán. A betegség a gonosz szellemi erők támadása. Péter minden betegséget a Sátánnak tulajdonított.

„A názáreti Jézust, mint keni fel őt az Isten Szent Lélekkel és hatalommal, ki széjjel​járt jót tévén és meggyógyítván mindeneket, kik az ördög hatalma alatt voltak; mert az Isten volt vele.”    Ap.csel 10:38.

A legtöbb szemlélődő beteg embereket lát, Péter embereket látott az ördög hatalma alatt.

Jézus egy érdekes megjegyzést tett, amikor meggyógyított egy nyomorék nőt szomba​ton.

„Hát ezt, az Ábrahám leányát, kit a Sátán megkötözött ímé tizennyolc esztendeje, nem kellett-é feloldani e kötélből szombatnapon?”    Lukács 13:16.

Az emberek egy asszonyt láttak megnyomorodva, aki nem tudott felegyenesedni. Jézus egy asszonyt látott, akit a Sátán megkötözött. Meg kell tanulnunk azt látni, amit Jézus lát. Sátán az oka a betegségnek.

A Sátán azért jön, hogy lopjon, raboljon és öljön. (Ján 10:10). A mi egészségünk is egy olyan dolog, amit megpróbál meglopni. Jóbnak számos kelése és sebe volt. Sátán volt a közvetlen oka ennek a betegségnek. (Jób 2:7).

Hiszem, hogy a betegség a Sátán legáltalánosabb és legerőteljesebb fegyvere, amit megtapasztalunk. Ha betegek vagyunk, akkor ő megvetette a lábát az életünkben. Használni tud minket, amikor kiválaszt, hogy leuraljon bennünket.

A keresztyének a Sátánt vádolják a túl sok bűn miatt, pedig a legtöbb bűnt a testünk kívánsága okozza. Ugyanakkor nem hibáztatjuk a Sátánt a betegségekért, pedig ő a felelős a keresztyének legtöbb betegségéért. Becsap minket és ezáltal elhiteti velünk, hogy nem ő az oka a betegségeinknek. A Sátán örül, ha téves következtetésre jutunk a betegségünk okát illetően és így félrevezet bennünket, hogy meglássuk, ki a valódi oka a legtöbb betegségünknek.

Jézusban képesek vagyunk visszaverni az ellenség minden támadását.

„A názáreti Jézust, mint keni fel őt az Isten Szent Lélekkel és hatalommal, ki széjjeljárt jót tévén és meggyógyítván mindeneket, kik az ördög hatalma alatt voltak; mert az Isten volt vele.”    Ap.csel 10:38.

A kulcsszó: minden. Minden betegség oka a Sátán hatalma. A jó hír az, hogy Jézus képes volt meggyógyítani mindazokat, akiket a Sátán megnyomorított. Jézus képes volt megtenni ezt, mert Ő fel volt kenve Szent Szellemmel és erővel.

A fizikai dolgok lényegtelenek

Szükségünk van a szellemek megkülönböztetésének ajándékára, hogy elbánjunk a betegséggel. Ma túl sok keresztyén, csak fizikai okot lát a betegségre. Az ok egy fertőző, beteg személlyel való érintkezés. Ez nem egy keresztyén látásmód, hanem a mai naturalista, materialista szemléletmódból származik, ami feltételezi, hogy minden létező dolog anyagi vagy fizikai. A materializmus a magyarázatot és így a megoldást is minden eseményre az univerzumban keresi; a biológia, a szociológia, a genetika, a környezeti vagy fizikai hatások körében. E szerint minden esemény ok-okozat összefüggésben határozható meg, nem szellemi vagy külső behatásként.

A Biblia valami egészen mást tanít. Isten országában semmi sem történik véletlenül. A véletlen eseményeket nem veszik be a keresztyének. Minden dolognak az életünkben szellemi dimenziója van. Minden, ami történik a földön az Isten munkája és az ellen​ség fondorlatoskodása közötti kölcsönhatás.

„Mert nem vér és test ellen van nékünk tusakodásunk, hanem a fejedelemségek ellen, a hatalmasságok ellen, ez élet sötétségének világbírói ellen, a gonoszság lelkei ellen, melyek a magasságban vannak.”     Efezus 6:12.

Jóllehet a végeredmény fizikai okokra utal, a valódi ok szellemi. Például Éli a főpap vak volt és nem látott (1 Sám 4:15). Egy fizikai vizsgálat kimutatná, hogy Éli szürke hályog miatt szenvedett. Ezzel szemben az Írás arra tanít minket, hogy azért vakult meg, mert semmit sem cselekedett a fiai bűnei miatt. (1 Sámuel 2:33). 

Jób fekélyeit megvizsgálva beazonosíthatnánk, hogy a probléma oka egy bacilusos fertőzés (staphylococcus) volt, de az írás azt magyarázza, hogy az ok valójában a Sátán támadása volt. (Jób 2:7). Asa király segítséget kért Damaszkusz királyától. Ural​kodásának 41 évében halt meg lábfertőzés következtében, de a valódi ok az volt, hogy „még a betegségében sem kereste az Urat, hanem az orvosokat” (2 Krón. 16:12-13).
Jézus számos beteg embert gyógyított meg. Minden esetben fertőzés által okozott betegséget lehetett volna diagnosztizálni, de Isten látásmódja szerint ők a „gonosz hatalma alatt voltak”.(Ap.csel 10:38). Jézus meggyógyított egy asszonyt, aki hajlott volt több mint 18 éven át, és egyáltalán nem tudott kiegyenesedni. Egy fizikai vizs​gálat csontritkulást állapított volna meg, de Jézus azt mondta, „Sátán tartotta őt fogva 18 éven át” (Lukács 13:13-16). A keresztyéneknek túl kell látniuk az orvosi tényeken és belelátni a szellemi dimenziókba, hogy megértsék a betegség igazi okát.

Engedély a támadásra

Sátán az oka minden betegségnek, azonban a hatalma korlátozott. Egy keresztyént elméletileg nem tud megtámadni, neki azok fölött van hatalma, akik nem keresztyé​nek, mert ők a sötétség királyságába tartoznak. Bármilyen betegséget elő tud idézni és szívesen teszi azt, de a keresztyénekre nincs hatása. Mi kiszabadultunk az ő hatal​mából és átmentünk Isten Királyságába. (Kol. 1:13). Befedezettek vagyunk Jézus vére által, így nem tud megérinteni bennünket.

Sátán általában csak akkor tud betegséget okozni a keresztyéneknek, ha engedélyt kap rá. Mielőtt megérinthette volna Jóbot kelésekkel, engedélyt kellett, hogy kapjon Istentől. (Jób 2:6). Ha Isten visszautasította volna, Sátánnak nem lett volna ereje Jób felett. Hasonlóképpen a Sátán nem tud kezet emelni egy keresztyénre anélkül, hogy engedélyt ne kapna valakitől a hatalomra az életünk felett. Isten nem fogja megadni ezt az engedélyt, így ő tőlünk kell, hogy megszerezze azt. (Keresztyén vezetőknek gondoskodniuk kellene arról, hogy ne adjanak hatalmat a Sátánnak azon keresztyének megtámadásra, akik engedélyt adnak neki).

4. Egy Ok - Háromféle Módszer

Sátán az oka minden betegségnek. Háromféle módon tud betegséget okozni.

1. A bűn engedélyt ad a Sátánnak, hogy betegséggel támadjon meg bennünket. Amikor bűnt követünk el, elveszítjük az Isteni védelmet és megengedjük, hogy a testünket a Sátán támadja meg. 

2. A megtévesztés a másik mód, amikor a Sátán megszerzi az engedélyt, hogy betegséggel sújtson minket. Megtévesztő szavakat vagy gondolatokat juttat az elménkbe. Ha elfogadjuk a megtévesztését, megszerez bizonyos hatalmat felettünk. 

3. Közvetlen támadás. Sátán egy csaló és néha engedély nélkül fog támadni különösen, amikor egy személy eltávolodik Istentől. 

A betegséggel szembeni viselkedésünk módja attól függ, hogyan támadott meg minket a Sátán. 

1. A bűn megbánása megtisztít minket.

2. Kijelentés által felfedezzük és visszaverjük a megtévesztést, ami hatalmat akar venni rajtunk. 

3. Ellenállunk és visszaverjük a közvetlen támadást. 

A gyógymódnak mindig az okhoz kell igazodni. A Szent Szellem ki tudja jelenteni a betegség okát, amit nagyra értékelünk. Ha a keresztyén nem ismeri fel az okot, a gyülekezet véneinek kell segíteniük. Amint megértettük az okot, egyszerű legyőzni a betegséget.

Betegség bűn miatt

Tudomásul kell vennünk néha azt a tényt, hogy betegek vagyunk, mert a bűnünk engedélyt adott a gonosznak az életünkbe való belépésre. Ez az igazság nem kellemes, de elkerülhetetlen. A bűn engedélyt ad a betegségnek az életünkbe való belépésre.

Körültekintőnek kell lennünk ezzel az igazsággal kapcsolatban, mert néhány betegség a bűn következménye, de nem mind. A vak ember, akit Jézus meggyógyított a Ján 9:1-3-ban egy kivétel, ami ezt erősíti. Ahogyan Jézus, úgy mi is észre kell, hogy vegyük ezt a különbséget, amikor betegséggel találkozunk. Jogosan tételezhetjük fel, hogy a betegséget a bűn okozza, de óvatosaknak kell lennünk. Az igazság a következő:

· Minden betegségnek a Sátán az oka, DE 

· Csak néhány betegség a bűn következménye 

A bűn típusai

Bűnös vagyok! Így a betegségem oka gyakran a bűn lesz. Ez különböző módokon történhet meg. A keresztyéneknek körültekintőnek kell lenniük mindegyikre vonat​ko​zóan.

a) Személyes bűn

Néhány betegség a személyes bűn következménye. Jézus nagyon nyíltan beszélt ahhoz az emberhez, aki le volt bénulva, amikor ismét találkozott vele a templomban.

„Ímé meggyógyultál; többé ne vétkezzél, hogy rosszabbul ne legyen dolgod!” János 5:14.

Ez azt jelenti, hogy ha folytatná a bűnös életét, akkor több betegséget tapasztalna meg.

A 4 Móz 12:1,2 beszámol róla, hogy Mirjám leprás lett, mert Mózest kritizálta. Dávid beszámol róla, hogyan betegedett meg, miután vétkezett. (Zsolt 38:5-11). Az asztmát néha a félelem, az ízületi gyulladást néha a keserűség okozza. (lásd szintén Luk 1:20; Luk. 1:62-66, Péld. 17:22; 14:30).

Jób mondta:
„Ha az árva ellen kezemet felemeltem, mert láttam a kapuban az én segítségemet;  A la​pockájáról essék ki a vállam, és a forgócsontról szakadjon le karom!” (Jób 31:21-22).

Jób úgy látja, hogy a vállfájást a szegénynek való segítés hiánya okozhatja.

b) Étrend, stressz és fertőzés

Néha bűn az, hogy nem gondoskodunk a testünkről kellőképpen. A kialvatlanság és a stressz beteggé tud tenni minket. Az ima nem megoldás ezekre a betegségekre. Tennünk kell valamit a gyógyulásunk érdekében. Néha a gondoskodás hiányát egyszerűen egy hiányos táplálkozás vagy rossz étrend jelentheti.

A Biblia világos iránymutatást ad a higiéniai illemszabályokra és a tisztálkodásra (5 Móz. 23:11-14); elkülönítve a fertőzötteket, üszkös és halott testeket. (4 Mózes 5:2-4; 3 Mózes 17). Ezt a tanítást figyelmen kívül hagyni bűn.

Az Írás jó tanácsokat ad az étrendre (3 Mózes 11,17; 5 Mózes 14). Isten emberei óvakodtak attól, hogy kövérre egyék magukat, elkerülve ez által a szív károsodását. (3 Mózes 7:23). Nem ettek vért (3 Mózes 19:26). Ezeket a tanácsokat gyakran figyelmen kívül hagyjuk, mert nem szeretjük Mózes 3. könyvét.

A keresztyéneknek nem kellene Istenre várnia, hogy gyógyítsa meg őket, ha a beteg​ségüket rossz étrend okozza. Timótheus gyakran beteg volt, mert fertőzött vizet ivott és erőteljesen böjtölt (1 Tim. 5:23). Bűnt követett el, mert nem viselt gondot megfelelő módon a testére, a Szent Szellem templomára. A probléma megoldására Pál egy étrendváltoztatást javasolt neki és nem imádkozást.

c) Családi bűn

Betegséget okozhat a családban lévő bűn is. A gyerek bűnei hatást gyakorolnak a szüleire. Gyerekek, akik nem tisztelik a szüleiket, megrövidítik saját életüket. (Efezus 6:3). Néha a bűnt egy ősünk követte el, aki átok alá helyezte a családot (3 Móz 20:20; Péld. 26:2).

d) Gyülekezeti bűn

A gyülekezetben lévő bűn is okozhat másoknak betegséget. A Thiatirai gyülekezet eltűrte Jezabel szellemét (Jel. 2:20-23). Ez a bűn volt az oka a gyülekezetben, hogy sokan megbetegedtek és depressziósak voltak. A gyülekezet vezetőinak a bűne ki tud hatni a gyülekezet egészére. A gyülekezet Korintusban úgy gyűlt össze, hogy a testben nyilvánvalóvá vált a szakadás. A számunkra meglehetősen jelentéktelennek tűnő dolgok sok betegséget és néhány ember halálát okozták a korinthusi gyülekezetben. (1 Kor. 11:29,30).

e) Város és nemzet

A politikai vezetők bűne hatással tud lenni a nemzet egészére.  Az egész Izrael szenve​dett egy szörnyű pestis miatt, mert Dávid Istennek engedetlenkedve megszámolta a harcoló katonákat. (2 Sámuel 24:15). Egy olyan ember bűne, aki hatalmi pozícióban van, kihat egy egész nemzetre. (1 Mózes 20:3,7,9,17).

Néha egy egész város vagy nemzet bűnös lehet. (2 Mózes 32:35). Ha egy városnak vagy nemzetnek közös bűne van (kollektív bűn), akkor ez sokakra kiterjedő betegséget eredményezhet az emberek között.

Azonban a betegség átka nem általános. (Zsoltár 91:5-13). Keresztyéneknek nem kell, hogy részesedjenek a városuk vagy nemzetük átkában. A 2 Mózes 9:5-6; 12:29-30-ban az Izraeliták megőrizték biztonságukat egy bűnös városban vagy nemzetben, amikor Egyiptom népe átok alatt volt Isten elleni bűnéért.

5. A bűnbánat meggyógyítja (semmissé teszi) a bűnt

Ha a betegséget bűn okozza, az első lépés, hogy meg kell határozni, ki vétkezett. Ez nagyon fontos. Ne tételezzük fel, hogy egy személy, aki beteg, egyedül ő vétkezett.  Amint azonosítjuk a bűnt és a bűnöst tudjuk, hogy mit kell tenni.

Ha a bűn személyes, a megoldás egyszerű: bűnbánat. Ha a betegség tartós, a beteg keresz​​tyénnek meg kellene vallania a bűnét barátainak vagy a véneknek, hogy meg​sza​baduljon. A fegyelmezés szintén segíthet a betegség feletti győzelem megszerzé​sében.

„Annak okáért a lecsüggesztett kezeket és az ellankadt térdeket egyenesítsétek föl, és lábaitokkal egyenesen járjatok, hogy a sánta el ne hajoljon, sőt inkább meggyógyul​jon.” 
Zsidó 12:12-13.

Ha a városban vagy nemzetben lévő betegség bűn következménye, a keresztyéneknek távol kell tartani magukat attól a bűntől. Nekik gondoskodniuk kell róla, hogy ők ne vállaljanak közösséget a többiek bűnével, hanem azokkal értsenek egyet, akik ellene állnak. Például, ha a városuk ellene áll a Szent Szellemnek, nekik biztosítaniuk kell, hogy mindig a Szent Szellemben mozdulnak. Imádkozniuk kell a városért és a nemzetért.

Ha a gyülekezetben a bűn a probléma, a tagoknak prófétai szóért kellene imádkozniuk, ami rávilágít a betegségre. Ha a vezetők ellene állnak a változásnak, a beteg személy​nek egy másfajta gyülekezet után kell néznie.

Ha a betegség oka egy családi átok, akkor meg kell törni. Jó tanítás áll rendelkezésre ebben a témában.

A kézrátétel gyógyulásért értelmetlen, ha a betegség bűn következménye. Sokan a gyülekezetben többször előre mennek imáért, de nem gyógyulnak meg. Egyik ok lehet a bűnbánat hiánya. Betegségért imádkozni értelmetlen, ha bűn a probléma.

Makacs bűn

Néha a betegség makacs bűn következménye lehet. Közülünk sokaknak van egy külö​nösen gyenge pontja a jellemében, amivel sokat harcolunk a keresztyén életünkben. Egy jó példa a makacs bűnre, ami betegséget okoz Jákob életében látható. Jellemének gyengesége az volt, hogy akármikor bajba jutott, inkább megpróbálta az eseményeket manipulálni, minthogy Istenben bízzon. Még imádságában is Istennel tusakodott inkább, minthogy benne bízott volna. Isten megérintette az ő csípőjét és egy sántikálást adott neki, hogy emlékeztesse az ő gyengeségére. (1 Mózes 25-32). Jákób nem tudott meggyógyulni a sántikálásából mindaddig, amíg nem szerzett győzelmet a makacs bűne fölött, ami azt okozta.

Ha a betegségünket makacs bűn okozza, nem gyógyulhatunk meg mindaddig, amíg nem szerzünk győzelmet felette. Ez időt igényel. Erős szellemi támogatás lehet szük​séges keresztyén barátoktól és vezetőktől, hogy felgyorsítsa ezt a folyamatot.

Emlékeztető

Néhány betegségnek a bűn az oka; de a legtöbbnek nem. Elmagyaráztam, hogyan bánjunk el azzal a betegséggel, ami teljes egészében bűn következménye, de emlé​kezzünk rá, hogy ez veszélyes fegyver. Szörnyű károkat tudunk okozni, ha nem ítéljük meg bölcsen és nem vagyunk könyörületesek. Azt mondani, hogy egy betegség a bűn következménye, holott ez nem így van, éppen hogy a bűn terhét helyezi a betegre és megbélyegzést eredményez. Sohase mondjuk azt egy betegnek, hogy a betegségét bűn okozza mindaddig, míg arra nincs világos kijelentésünk a Szent Szellemtől. Sőt, amikor a Szent Szellem kijelenti azt nekünk, szelíden és szánalommal kell közölni azt a beteggel.

Megtévesztés és leuralás

A bűn néha jogot ad a Sátánnak az életünkbe való belépésre, de a legtöbb betegség szellemi megtévesztés eredménye. Az elménk egy csatatér. A megtévesztés a Sátán leghatékonyabb fegyvere, mert ha belép az életünkbe, az leuraláshoz vezet. Ha az ellenség eléri nálunk, hogy ne higgyünk a gyógyulásban, akkor már leuralt bennünket. Ha elfogadjuk a gondolati kísértést a betegséggel kapcsolatban, akkor engedélyt adunk a Sátánnak, hogy elérje célját.

Az ördög ravaszsága

Pál figyelmeztet bennünket, hogy legyünk óvatosak ellenségünk tervével szemben.

„Végezetre, atyámfiai, legyetek erősek az Úrban, és az ő hatalmas erejében. Öltözzé​tek föl az Isten minden fegyverét, hogy megállhassatok az ördögnek minden ravaszsá​gával szemben”.  
Efezus 6:10-11.

A legtöbb keresztyén azt gondolja, hogy szükségünk van Isten fegyverére, és az meg fog védeni bennünket az ellenség erejével szemben. Meg kellene szabadulnunk ettől az elképzeléstől. Pál nem a gonosz fizikai erejére hívja fel a figyelmet, hanem a legmesszebb menőkig arra, hogy a gonosz ereje gyenge, mert minden tekintetben vereséget szenvedett a kereszt által.

„Isten fia azért jött, hogy az ördög munkáját lerombolja”    1 János 3:8.

Nekünk a szellemi fegyverzet nem azért kell, hogy megvédjük magunkat az ő erejével szemben, mert ő erőtlen. Nekünk azért van szükségünk szellemi fegyverekre, hogy megvédjük magunkat azoktól a gondolati kísértésektől, amik engedélyt adnának neki, hogy leuraljon bennünket és így ártson nekünk. Nem kell aggódnunk a gonosz fizikai ereje miatt, viszont tanuljunk meg elbánni a megtévesztéseivel.

Ha engedelmességben élünk Jézussal, megtámadásunkra a Sátán csak megtévesztés által tud engedélyt szerezni. Neki meg kell győzni minket, hogy engedélyt kapjon az ellenünk szóló támadásra. Ha egyetértünk az ő hazugságával, akkor megszerzi az ellenőrzést felettünk és befolyást tud gyakorolni ránk. Ezért a ravaszsága miatt óvatosaknak kell lennünk.

A Sátán gondolati kísértéseit Pál lángoló nyilakként írja le. (Efezus 6:16). A bibliai időkben, a katonák a nyílvessző hegyét kátrányba mártották és mielőtt kilőtték, meggyújtották azt. Ezek az égő nyilak alapvetően ártalmatlanok voltak, veszélyessé akkor váltak, ha nem oltották el gyorsan őket. Alapvetően nem veszélyeztettek egy épületet, de ha időben nem oltották el azokat, az egész épület leéghetett. Ha eltaláltak egy személyt, a ruhájuk meggyulladhatott. Az égő nyilakat gyorsan ki kellett oltani, hogy megakadályozzák a nagyobb veszélyt.

6. Megérteni a ravasz tervet

A Sátán sokféle tervet eszel ki ellenünk. Ritkán próbál meggyőzni bennünket arról, hogy élvezzük a bűnözést, mert az elvesztegetett idő lenne. Az ő tervei finomabbak. Amikor Jézust kísértette, javaslatokat tett arra, hogyan tegye tökéletessé a szolgálatát. Ha Jézus elfogadta volna ezeket a javaslatokat, vereséget szenvedett volna. A Sátán tervei közül néhány, amivel megrabolja a mi egészségünket.

1. A betegség támadása gyakran egy megtévesztő (hamis) gondolat elfogadá​sával kezdődik. 

Isten küldi a betegséget
A betegség egy normális dolog.

Ezen hamis gondolatok elfogadása által megengedjük a Sátánnak, hogy előkészítse nekünk a betegséget. Ha - a hamis gondolat elfogadásával - utat készítettünk a betegségnek, akkor be tud lépni az életünkbe.

Néhány gondolat ezek közül közvetlenül az ellenségtől jön. A többi emberektől származik, amiket mondanak nekünk. Sok emberi gondolat a megromlott képzelet terméke, ami ritkábban fordul elő, ha növekszünk Krisztus értelmében. Ha rájövünk, hogy ezek a gondolatok honnan származnak és gyorsan elbánunk velük, akkor nem okozhatnak problémát.

2. A negatív gondolatok sok éven át fokozatosan fel tudnak építeni egy erősséget a gondolkodásunkban. Egyetlen gondolattal kezdődik, később hozzáadódnak mások, azután a többi és a többi. Miután az ellenség folyamatosan felépítette az egész gondolkodásmódomat a betegségről, kiépítette az ő erősségét bennem. Amikor egy szülő negatív megjegyzést tesz rám, elindíthat egy olyan gondo​la​tot bennem, hogy „Isten nem szeret engem”. Azután elutasít valaki, akit nagyon szeretek, ami azt a gondolatot ébreszti bennem, hogy „Isten nem gondoskodik rólam”. A következő gondolati építőelem az lehet, hogy „Isten nem fogja meg​gyógyítani az én betegségemet”. A végső gondolat pedig az lehet, hogy „Isten akarata, hogy beteg legyek”. 

Az első gondolati kísértés (megtévesztés) egy résnyire nyitja meg az ajtót, ami utat nyit (sebezhetővé tesz) a többi számára. A második még nagyobbra nyitja a rést. Ha megengedem, hogy ezek a megtévesztő gondolatok több éven keresztül összeadódjanak bennem, akkor felépül bennem egy erősség; egy hamis gondolkozásmód a betegségről. 

3. Az aggódás és a gyötrés növekvő leuraláshoz vezet. A reklámszakember tudja, hogy azok a gondolatok, amelyek egy érzéshez kapcsolódnak azok nagyon erőteljesek. Ezt erősíti meg Péter. 

„Minden gondotokat ő reá vessétek, mert néki gondja van reátok. Józanok legyetek, vigyázzatok; mert a ti ellenségetek, az ördög, mint ordító oroszlán szer​tejár, keresvén, kit elnyeljen: Akinek álljatok ellen, erősek lévén a hitben, tudva, hogy a világban lévő atyafiságotokon ugyanazok a szenvedések telnek be”.   1 Péter 5:7-9.

Az aggódás oda vezethet, hogy a Sátán megemészt valakit. Amikor gondolati kísértéssel támad, hogy valami rossz dolog történjen velünk, mi meg tudjuk ítélni azt, és foglyul ejteni. Ha hosszú időn keresztül tépelődünk rajta, az aggódóvá tesz bennünket. Ha aggódóvá váltunk, akkor már egyetértettünk az ő becsapásával. Ha nem bánunk el az aggódással, engedélyt adunk a gonosznak a cselekvésre.

Jób egy érdekes megállapítást tett a saját helyzetére vonatkozóan.

„Mert amitől remegve remegtem, az jöve reám, és amitől rettegtem, az esék rajtam.”    Jób 3:25.

A Sátán képes volt fekélyekkel sújtani Jóbot, mert rettegett annak a megtör​téntétől. Ha valamivel kapcsolatban aggódunk, azzal engedélyt adunk a Sátán​nak a belépésre.

Péter az önuralomra és a hitre emlékeztet minket. Hatalmunk van arra, hogy elfogadjuk vagy elvessük azokat a gondolatokat, amik bejönnek az elménkbe. El kell utasítanunk az ellenségtől származó rossz gondolatokat visszavágva egy olyan gondolattal, ami kifejezi a hitünket. (megj. Jézus a pusztában ezt tette).

4. A Sátán fel tud használni embereket a sötétség királyságából, hogy megtá​madjon bennünket. Ezek a támadások rendszerint szóbeli támadások. A Sátán abban reménykedik, hogy az evangélium kigúnyolására és a bántásokra nem keresztyén válaszokat adunk. A keresztyéneket nemcsak gondolati, hanem fizikai szinten is meg lehet támadni. Pált megkorbácsolták, megverték az evangélium ellenségei. 

Tíz megtévesztés, ami leuraláshoz vezet

Az ellenség gondolatok és ötletek sokaságát használja fel, hogy hatalmat szerezzen az életünk felett. Nem használja fel a tőlünk kapott engedélyt azonnal, hanem eltárolja azt a nehéz napokra.

Az erősség sokféle módon táplálkozhat. A zsörtölődésünk jelzi, hol vagyunk leginkább sebezhetőek.

Néhány példa arra, hogy a megtévesztés - a betegségen keresztül - hogyan vezet leuralás​hoz. Ezek egy betegség - erősséget tudnak felépíteni.     2 Kor. 10:4.

1. A Sátán uralkodik

Sátán a legsikeresebb csaló félrevezetve a keresztyéneket meggyőzi őket, hogy ő nem volt legyőzve a kereszten. Sokan elhiszik, hogy most a Sátán tartja uralma alatt az életet a földön mindaddig, míg Jézus vissza nem tér. A gonosznak ez a félrevezetése nagy erőt biztosít neki, ami megrontja a keresztyének életét.

2. A betegség egy normális dolog

Sok keresztyén elfogadta azt az elképzelést, hogy a betegség egy normális dolog. Úgy gondoljuk, hogy a megváltás mindenki számára adatott, de a gyógyulás csak néhány embernek. Jogosan elfogadjuk a hideget télen és elfogadjuk az erőtlenséget és a gyengeséget öregkorban. Azonban ez nem igaz. Az Újszövetségben a keresztyének nem voltak állandóan betegek.

A betegség normális azok számára, akik elutasították az evangéliumot, mert ők a sötétség uralma alatt vannak, de nem normális a keresztyének számára. A betegség legyengíti Krisztus testét, ezért az sohasem fogadható el számunkra.

Elhinni azt, hogy a betegség egy normális dolog a legveszélyesebb „lángoló nyíl”, amit az ellenség be tud lőni (juttatni) a mi elménkbe. Ha elfogadjuk ezt a gondolatot, az ellenség engedélyt kap arra, hogy beteggé tegyen bennünket.

3. Isten okozza a betegséget

Az az elképzelés, hogy Isten az oka a betegségnek a Sátán egyik legrafináltabb hazugsága, de mégiscsak hazugság. Isten jó, így Ő nem tud betegséget okozni. A mennyben nincs betegség, ezért nem származhat onnan. Egy halálos, rosszindulatú daganat valakinél elég bizonyíték, hogy az nem Istentől van, hanem nyilvánvalóan a gonosz erők munkája. 
Isten neveinek egyike Jahve Rafa. Ez a név azt jelenti Isten a Gyógyító.  Istent úgy nevezi, hogy „A Gyógyító”, mert a gyógyítás az Ő alapvető lényének a része (2 Mózes 15:26). Isten a Gyógyító nem okozhat betegséget. Az a gondolat egyáltalán, hogy Ő betegséget okoz egy szörnyű sértés az Ő jellemét tekintve. Soha ne mondjuk,

Isten küldte rám ezt a betegséget.

A betegséget a Sátán hozta be a világba. Ő hozta létre a vírusos és bakteriális fertőzé​seket. Sohase engedjük meg neki, hogy az ő sikere miatt Istent vádoljuk. A betegség és a szenvedés a gonosz munkája.

Jézus mindig azt tette, amit látott, hogy az Atya is cselekszik. Ő sohasem látta, hogy az Atya beteggé tette volna az embereket, ezért Ő sem teszi azt. Isten a Gyógyító. Őt vádolni egy betegségért, az szörnyű Istenkáromlás.

Meggyőzni a keresztyéneket, hogy elhiggyék azt, hogy Isten okozta az ő betegségüket a Sátán másik nagyon sikeres módszere. Ha Isten felelős a betegségért, akkor az ellenállás értelmetlen. Sajnálatos módon sok keresztyén hiszi azt ma, hogy az ő beteg​ségüket Isten adta nekik.

Azok, akik megértették, hogy a betegség forrása a Sátán, szenvedélyesen fogják gyűlölni.

4. A betegség egy jó dolog

Ez egy közismert elgondolás, de a betegség valójában nem jó dolog. A görög szavak a betegséggel kapcsolatban mind negatívak. (gyenge, gonosz, lágy, törékeny)

Ha azt mondom, hogy Isten tett engem beteggé, valójában azt mondom, hogy Isten tett engem erőtlenné. Ez képtelenség, mert Ő nem akarja, hogy az Ő emberei erőtlenek legyenek. A legtöbb, amit a gonosz mondhat, hogy Isten jóra fordítja a betegséget, de az nem jelent sokat, mert Ő bármilyen gonosz dolgot jóra tud fordítani.

Pál galácziabeli látogatásának oka betegsége volt. (Gal. 4:13-14). Azt az ő testének erőtlenségeként írta le. Pál zavarban volt a betegsége miatt. Arra számított, hogy a galácziabeliek emiatt lenézik őt, annak ellenére mégsem mondta azt, hogy a betegség Isten akarata, jóllehet Isten felhasználta azt, hogy célját elérje.

5. Isten mindenható

Ez egy igaz állítás, de az ellenség úgy magyarázza ezt félre, hogy ez azt jelenti, hogy Isten nem mindig gyógyít (Ha akar igen, ha akar nem). Keresztyének néha meg​magya​rázzák, miért nem gyógyultak meg az „Isten Mindenható” megvallása által. Senki sem mondja, hogy „Jézus Mindenható”, mert az nem illeszthető bele a mi Jézus képünkbe. Nem mondjuk ki hangosan, de a szívünk mélyén, azt gondoljuk, hogy Isten kisebb, mint Jézus.

Az igazság az, hogy Jézus sohasem tagadta meg senkitől a gyógyulást, aki hozzá ment. Nem tudjuk elképzelni őt, ahogy azt mondja „Isten Mindenható, ezért nem biztosít​hatlak róla, hogy meg fogsz gyógyulni”. Ő sohasem mondta senkinek „Nem az Isten akarata, hogy meggyógyulj”. Amikor egy leprás megkérte, hogy gyógyítsa meg, Jézus azt mondta „Akarom” (Márk 1:40-42). Ez lezárta a beszélgetést. Sok keresztyén hiszi, hogy Jézus legyőzte a betegséget a kereszten, de ők bizonytalanok, ha Isten meg akarja azt tenni velük. A leprásról szóló leírás egy alapelvet tanít meg nekünk: Isten meg akar gyógyítani. Ha Ő nem képes meggyógyítani, annak oka a gyülekezetben van. Ezért sohasem mondjuk, hogy

Nem Isten akarata számomra, hogy meggyógyuljak.

Azt tudom viszont mondani, hogy

Nincs elég hitem, hogy ellene álljak ennek a betegség támadásának.

Képtelen vagyok megbirkózni ezzel a betegséggel egyedül.

A pásztoromnak nincs elég hite.

Bűn van az életemben, amivel el kell bánnom. 

A gyülekezetemnek nincs elegendő hatalma a betegség fölött.

6. A betegség szenvedés

Egy általános vélemény, hogy Isten azért ad nekünk betegséget, hogy szentté tegyen bennünket. Ez nem igazság (a betegség rendszerint a legrosszabbat hozza ki belőlünk). Isten megengedi a népének, hogy szenvedjen, de ők az igazság megcselekvéséért vagy a Jézus nevéért szenvednek, nem a betegség miatt (1 Péter 4:12-17). A 2 Kor 11:23-27-ben Pál felsorolta azokat a dolgokat, amiket elszenvedett Jézus nevéért, de ő sohasem tekintette a betegséget az ő evangéliumért való szenvedés részeként. Jézus sohasem vonta kétségbe valakinek a gyógyulását, mert Isten tette őt beteggé, hogy kiformálja az ő jellemét. A Jakab 5:13-14 világos megkülönböztetést tesz a betegség és a szenvedés között, és eltérő választ ad rá. Ha valaki bajban van, imádkozzon, de ha beteg, akkor hívja magához a gyülekezet véneit. A bajnak és betegségnek eltérő okai vannak, így azok különböző válaszokat igényelnek. A biblikus szenvedés nem foglalja magába a betegséget.

7. A betegség egy barát

Sok keresztyén úgy tekint a betegségre, mint egy barátra. Közülünk legtöbben arra használják a betegséget, hogy mentegetőzzenek, miért nem akarnak megtenni olyan dolgokat, amit nem szeretnek, ami lehet egy munka vagy valamilyen összejövetel. Amikor ezt tesszük, hatalmat adunk a betegségnek az életünkben. A betegség egy átok, ezért sohase fogadjuk el és üdvözöljük örömmel. A betegség a sötétség királysá​gának behatolása az életünkbe, ezért teljes erővel gyűlölnünk kellene.

„Az embernek Fia nem azért jött, hogy elveszítse az emberek lelkét, hanem hogy meg​tartsa”.     Lukács 9:56.

A betegség az élet elpusztítása, ami ellentétes Jézus cselekedetével. Ő azért jött, hogy megmentsen és meggyógyítson.

8. Felelőtlen szavak

Egy gonosz gondolat betegséget küld, és az valósággá válik, ha engedélyt adunk neki az ott tartózkodásra. Néhány ember éppen a véletlenül kimondott szavakkal fogadja el a betegséget. Nagyon óvatosaknak kell lennünk, amikor betegségről beszélünk, mert azt kapjuk meg, amiről beszélünk (Márk 11:23).

„Egyetlen élő sem fogja mondani a Sionon, hogy „beteg vagyok.” ”     Ézs. 33:24.

Nem kell azt mondanom, „Influenzám van”. Ez egy engedély - és ebből adódóan az uralom megadását jelenti az életemben. Ez egy követelés valamire a gonosztól magamra nézve. Helyesebb lenne azt mondani „Megtámadott az influenza”. Nem kell ezt mondanom „Megfáztam”, mert ez valami olyasminek a megvallása, amit gyűlölök. Azt kell kimondanom, hogy „Megtámadott egy megfázás, de nem akarom azt.”
9. Könyörgés

Sok keresztyén - a félrevezetés következtében - tévesen azt gondolja, hogy nekik komolyan könyörögniük kell Istenhez gyógyulásért. Természetesen semmi sem történik. Ennek az oka az, hogy Isten már minden elvégezett, hogy cselekedni tudjon a gyógyulásért. Semmi több nincs, amit neki tennie kellene, kivéve a hitünk és az Ő szeretete ismeretének növelését.

Keresztyéneknek nem kellene könyörögniük, hogy Isten gyógyítsa meg őket. A könyörgés azt az érzést kelti, mintha mi meg tudnánk változtatni az Ő gondolkozását. Gyakran úgy imádkozunk, mintha Ő fösvény lenne, de meggyógyíthat minket, ha elég ember kéri őt. Ez képtelenség. Isten jó. Ő akarja a mi jólétünket. Nem tarja vissza a gyógyítását arra várva, hogy lássa a mi reménytelenségünket. Mi nem tudjuk megváltoztatni a gondolkozását.

Néhányan Jézushoz könyörögnek, mert azt gondolják Ő kedvesebb, mint Isten. Nekünk nem kell könyörögnünk Jézushoz a gyógyulásunkért, mert Ő már megszerezte számunkra azt, amikor megkorbácsolták és megverték. Mi az Ő korbács nyomai által gyógyultunk meg. Az, hogy hozzá könyörgünk, azt fejezi ki, hogy amit Ő tett a kereszten az nem volt elég számunkra. Könyörögni valakihez, aki meghalt a kereszten, hogy cselekedjen meg még valamit képtelenség.

Nem kell meggyőznünk Istent, hogy változtasson gondolkozásán és gyógyítson meg minket. Kérni viszont tudjuk Őt, hogy adjon nekünk kijelentést, az Ő jóságából és szeretetéből adódóan. Kérni tudjuk Istent arra is, hogy mozdítsa meg Ő a véneket. Meg tudjuk kérni Istent, hogy növelje az ő hitüket, de az nem kérdés Istennél, hogy ami nála már elvégzett dolog, azt megadja nekünk. A könyörgés Istenhez ezért hálátlan​ságnak hangzik.

Nincs példa az Újszövetségben arra, hogy valaki így imádkozna.

Kedves Isten kérlek, gyógyítsd meg a beteg testvéremet.

Az ok egyszerű. Isteni perspektívából nézve a beteg testvér már akkor meg volt gyógyítva, amikor Jézus meghalt a kereszten. Istennél már megvan az, ami kell, hogy elvégezve legyen. Jézus munkája befejezett. Minden, amit Ő meg tud tenni már „el van végezve.” Semmi több nincs, amit kérni kellene. A gyülekezetnek nem kell kérni a gyógyulást, hanem birtokba kellene venni az egészséget, amit Jézus már elhozott számunkra.

10. A kitartás megváltoztatja Isten álláspontját

Egy másik becsapás, hogy a kitartás meg fogja változtatni Isten álláspontját. Ez a furcsa elképzelés a Luk 18:1-7-ben leírt igazságtalan ítélet példázatának a rossz értelmezésén alapszik. A legtöbb keresztyén azt feltételezi, hogy Isten egy igazság​talan bíró, ezért ha kitartunk imában, végül is megajándékoz azzal, amit kérünk. Ez a magyarázat egy szörnyű sértés Isten jellemét tekintve. Az igazságtalan ítélet valójában a gonoszt ábrázolja, aki nem tiszteli az igazságot és az emberekről való gondoskodást. Ő egy lusta ellenfél. Nem akarja magát kiszolgáltatni Isten akaratának, de kitartásunk által figyelmeztetjük és feladja, mert nem kitartó.

A betegség halált okoz

A legtöbb keresztyén azt feltételezi, hogy addig fognak élni, amíg nem kapnak egy olyan betegséget, amit nem lehet meggyógyítani. A halál akkor jön, amikor egy vég​zetes betegség beüt. Ez a látás téves. Mindenki számára van egy idő a halál számára, de a keresztyének halála akkor kellene, hogy bekövetkezzen, amikor munkájukat a földön befejezték, nem pedig akkor, amikor a betegség „hozza el a jobbat számukra”. Mózes egy jó példa erre. Ő akkor halt meg, amikor bevezette az embereket az Ígéret Földjére és az ő munkáját teljesen befejezte. Keresztyéneknek hasonlóan kellene meghalniuk, mint Mózesnek, amikor az Isten felé való szolgálatukat befejezték. (ford. megj.: Mózesnek Isten terve szerint be kellett volna menni az Ígéret Földjére, de a kősziklából való vízfakasztásnál történtek miatt nem mehetett be.)

Ézsaiás egy olyan időről prófétált, amikor mindenki teljes életet élhet.

„Nem lesz ott többé [csupán néhány] napot ért gyermek, sem vén ember, aki napjait be nem töltötte volna, mert az ifjú száz esztendős korában hal meg és a bűnös száz esztendős korában átkoztatik meg.”    Ézsaiás 65:20.

Ez az igeszakasz nem a mennyről beszél, hanem a földről, mert az emberek meghal​nak. A különbség az lesz, hogy a száz év normális lesz és valaki, aki nem éri el a száz évet az az átok miatt lesz. Ézsaiás számára ez az ígéret a távoli jövőre szólt, de Jézus szolgálata megszerezte számunkra ezt a lehetőséget. 

Most, hogy Jézus elbánt a betegséggel, azt állíthatjuk, hogy ez az ígéret Őbenne van. Semmi több nincs, amit Ő meg tudna tenni a jövőben, így ennek az igeszakasznak a beteljesedését most kellene elvárni. (ford. megj.: az ezeréves királyság alatt itt a földön.) Néhány ember nyugodt lehet, hogy fiatalon meghal, de csak azért, mert az ő munkájuk a földön be van fejezve és Isten azt akarta, hogy vele legyenek.

A keresztyének nem addig élnek, amíg egy végzetes betegség elviszi őket, nekik addig kell élniük, amíg az ő munkájuk nincs teljesen befejezve a földön. A mi életünk nem fejeződhet be mindaddig, míg be nem fejeztünk mindent, amire Isten elhívott minket. A Biblia utal rá, hogy néhány ember, akinek még élni kellene, idő előtt, szükségtelenül meghalt. (1 Kor 11:30). Ez nem történhetne meg.

Másrészt óvatosaknak kell lennünk, hogy visszatartsuk az embereket, amikor az életük befejeződött. A gyógyulásért való imával megállíthatjuk az emberek halálát. Ez az ima nem helyénvaló, ha a munkájuk befejeződött a földön. Néhány helyzetben, engedélyt kellene adnunk Istennek, hogy hazavigyen valakit, akit szeret. Ez fontos lehet, ha a Sátán próbálkozik, hogy megállítsa őket a meghalásban. (Bír 9).

A kijelentés semmissé teszi a csalást

A gonosz a megtévesztést használja és a leuralást, hogy betegséget okozzon Isten embereinek. Tekintettel arra, hogy a gonoszt Jézus már legyőzte a kereszten, a meg​oldás viszonylag egyszerű. Isten kijelentése erősebb, mint az ellenség megtévesztése. Ezért ellene kell állnunk a hazugság az igazság kinyilvánítása által.

Pál javasolta a keresztyéneknek, hogy uralják gondolataikat.

„Mert a mi vitézkedésünk fegyverei nem testiek, hanem erősek az Istennek, erősségek lerontására; Lerontván okoskodásokat és minden magaslatot, amely Isten ismerete ellen emeltetett, és foglyul ejtvén minden gondolatot, hogy engedelmeskedjék a Krisztusnak;”   2 Kor. 10:4-5.

A betegséggel kapcsolatos negatív gondolatok a gonosz „követelése”, ami Istennel ellenkezik. Ha mi egyetértünk ezekkel a követelésekkel, akkor a betegség erősségét tudják kiépíteni az életünkbe. A helyzet az, hogy le kell rombolni azokat a gondo​latokat Isten ismeretének igaz kijelentései által.

Ellenállni a veszélyes gondolatoknak

Minden gondolatnak ellene kell állnunk, ami engedélyt ad a betegségnek, hogy uralmat szerezzen az életünkben. Az engedélyek - gyakran sok éven át - utat nyitnak a betegségnek, hogy azután a betegség ténylegesen megjelenjen. Meg kell tanulnunk, hogy ellene álljunk minden gondolatnak, ami a Sátánnak engedélyt ad, hogy beteg​séggel zaklasson minket. Az alábbiakban látunk néhány típuspéldát gondolatokra, aminek ellene kell állnunk.

Mindent elkapok, ami körülöttem létezik.

Az anyám és a nagyanyám, mindketten mellrákban haltak meg, így valószí​nűleg én is hasonló módon fogok meghalni.

Gyenge a tüdőm. A megfázás mindig rámegy a mellkasomra.

Fejfájást kapok, ha nem alszom eleget.

Érzem meg fogok fázni.

A gyerekem sokszor fülgyulladást kap.

Ezen gondolatok közül szükségképpen egyik sem igaz. A megegyezés ezekkel a beteg​ségekkel engedélyt tud adni, hogy gyötörjenek minket. Azonban a kijelentés igazsága által ellene tudunk állni.

Ezeket az égő nyilakat gyorsan ki kell oltanunk, használva a hit pajzsát.

„Mindezekhez fölvevén a hitnek pajzsát, amellyel ama gonosznak minden tüzes nyilát megolthatjátok;”   Ef. 6:16.

Amikor egy rossz gondolat a gonosztól bejön az elménkbe, azokkal a legjobb a hit szavával elbánni. Egy egyszerű gondolat Isten kijelentett ígéretéről ki fogja oltani a gondolatot, ártalmatlanná téve azt. Veszélyes gondolatok lerombolhatók a hit kinyilvá​nításával, ami Isten kijelentett szaván alapszik.

Isten nem tesz beteggé embereket

Betegség nem normális keresztyének számára

Isten a Gyógyító gyűlöli a betegséget

A hitbeli kinyilatkoztatás Isten ismeretéről lerombolja a vitákat és kifogásokat, amit a gonosz ellenünk kilő. A dicséret és imádat felkent énekei egy nagyszerű lehetőség a hitünk kinyilvánítására.

Jézus a Szentírást idézve ellene állt az ördög szavának; nem vitatkozott és kiabált. Szavakkal állt ellen, higgadtan kinyilvánítva az Írásokból, amik ki vannak jelentve az Ő helyzetére és jogot formálva saját magára nézve. (Luk 4:1-12 KJV). Maga mögé parancsolta a Sátánt „kerülj mögém”, ami a betegségre nézve egyszerűen azt mondja „menj el”. Ez az, ahogyan használni kell a hit pajzsát az ellenség tüzes nyilai ellen.

Engedély visszavonása

Az első lépés, hogy szabaddá váljunk a testünkben jelen lévő betegségtől, hogy vonjuk vissza az engedélyt tőle. Ez az, amit a vak ember tett, amikor Jézushoz ment.

A vak ember azt mondta: „Rabbi, én látni akarok”   Márk 10:51.

Ő valószínűleg elfogadta a gondolatot, hogy egész életében vak legyen. Amikor azonban hallott Jézus szolgálatáról, elvetette ezt a hazugságot. Kijelentette gondolko​zásának megváltozását annak kimondása által, hogy látni akar.

Azoknak a keresztyének, akik hosszú ideje betegek, el kell kezdeni a gyógyulási folyamatot annak kinyilvánításával, hogy a betegségnek nincs joga, hogy a testükben legyen. A legjobb mód erre azt mondani, hogy

Meg akarok gyógyulni.

Ez a betegség nem az enyém.

Az engedély visszavonása nem elegendő a gyógyulás megszerzéséhez. Ez egy szellemi harc és a mi ellenségünk egy csaló. Ha visszavonom az engedélyt a betegségtől a legális joga, hogy a testünkben maradjon, megszűnt. Azonban a betegség próbál maradni, mint egy meglapuló vad vagy egy birtokháborító. Jézus figyelmez​tetett, hogy az a gonosz szellem, akinek a bérleti megállapodása lejárt, gyakran nála erősebb csapattal fog visszatérni és a házban élni, mint meglapuló vad. A gonosz nem tart tiszteletben semmilyen törvényt, ezért csak magasabb, erősebb hatalom tudja eltávolítani.

„És [oda] menvén, kisöpörve és felékesítve találja azt. Akkor elmegy, és maga mellé vesz más hét lelket, magánál gonoszabbakat, és bemenvén ott lakoznak; és annak az embernek utolsó állapota gonoszabb lesz az elsőnél.”   Lukács 11:25-26.

Jézus gonosz szellemről beszélt, de ugyanazt az elvet alkalmazza a betegségre. Ha megtörténik a változás, a gonosz egy lakhelyet hoz létre az életünkben.

Lerombolni az erősségeket

Néha a betegség erősségei időben egyszerre kellene, hogy lerombolva legyenek. A megtévesztő gondolatok és a beteg saját gondolatai annyira összekuszálódnak, hogy a beteg személy nehézségekkel küszködik, hogy szétválassza azokat. Ezért szükségük van tapasztalatból származó ismeretekkel és látásokkal rendelkező barátok segítő munkájára.

Az erősségeket Isten ismerete által lehet lerombolni. Ha a beteg személynél hiányos​ság van az Isteni jellem megértésében, akkor szüksége van olyan keresztyén barátokra, akik megtanítják neki az igazságot.

„Az Úr az én világosságom és üdvösségem: kitől féljek? Az Úr az én életemnek erőssége: kitől remegjek?”     Zsoltár 27:1.

Isten szeretete kell, hogy legyen az életünk egyetlen erőssége.

Közvetlen támadás

A bűn és a megtévesztés a Sátánnak belépési engedélyt adhat az életünkbe, de néha engedély nélkül, közvetlenül is megtámad bennünket. Ő egy csaló és mindent meg fog tenni, hogy győzzön. A Sátán feladata, hogy öljön, lopjon, pusztítson (Ján 10:10). A betegség a legjobb mód számára, hogy nyomorgassa a keresztyéneket, mert a leg​többen nem óvatosak az életük azon területén, ahonnan a támadás jön. Feltételezzük, hogy jogosan jött a betegség és a beteg nincs tudatában, hogy őt megtámadták.

Gyakran fokozatosan elfogadjuk a betegséget csodálkozás nélkül, ahonnan jön. Gyakran kapunk fejfájást vagy lábfájást és jogosnak fogadjuk el azt anélkül, hogy tudatában lennénk, hogy Sátán megpróbál minket és kipróbálja a határainkat. Ha elfogadunk egy jelentéktelen betegséget tőle, akkor többet tud adni nekünk, amikor akar. Ezt kritikus időben fogja megtenni, amikor alkalmas az idő arra, hogy tönkre tegye a keresztyén szolgálatunkat. A betegség rendszerint lassan vesz birtokba, azonban fokozatosan megrabolja a képességünket, hogy Jézusnak szolgáljunk.

A testünk a támadás célpontja és a betegség a Sátán fegyvere ellenünk. A Szent Szellem viszont a mi fegyverünk ő ellene. A betegség összeütközés a sötétség és Isten ereje között. A gyógyulás és a szabadulás nyilvánvalóvá teszi Isten Királyságát. (Luk 9:2).

A gonosz gyakran támad, amikor „teljes gőzzel az Úrért” haladunk előre. Egy példa az Újszövetségből Epafroditos (Fil. 2:26-27). Ő olyan beteg volt, hogy majdnem meghalt. Ez valószínűleg a gonosz egyik támadása volt, hogy összetörje az ő Úrért való szolgálatát. A Sátán hasonlóan megtámadta Eutikhost, hogy szétzúzzon egy nagyon fontos találkozót Pál és a gyülekezet vénei között. (Ap.csel 20:9-11). Tábita egy fontos szolgáló volt a joppébeli gyülekezetben. Sátán megpróbálta megállítani ezt a munkát, megtámadva őt betegséggel. Ap.csel 9:36-41).

Ellenállni minden támadásnak

A Biblia bátorít minket, hogy álljunk ellent a Sátánnak, amikor támad minket.

„Józanok legyetek, vigyázzatok; mert a ti ellenségetek, az ördög, mint ordító oroszlán szertejár, keresvén, kit elnyeljen: Akinek álljatok ellen, erősek lévén a hitben, tudva, hogy a világban lévő atyafiságotokon ugyanazok a szenvedések telnek be.”   1 Péter 5:8-9.

„Engedelmeskedjetek azért az Istennek; álljatok ellene az ördögnek, és elfut tőletek”   Jakab 4:7.

Ezek a versek szintén betegségre vonatkoznak. Amikor a betegség ok nélkül behatol az éltünkbe, meg kell parancsolni neki, hogy távozzon.

A betegségnek, amikor támad ellene lehet állni a hit szavaival. Érzem, hogy fáj a lábam, nem fogadom el a fájdalmat, hanem ellene állok. Isten nekem hatalmat adott a betegség és a testem felett, így tudok szólni a betegségnek és parancsolok neki, hogy hagyja el a testemet.

Jézus kifizette értem az árat a kereszten. Az én testem az Övé. Ő nem adott engedélyt arra, hogy beteg legyek.

A testem a Szent Szelem temploma, így betegségnek nincs helye ott.

Jézus elbánt a betegséggel a kereszten.

A betegség egy betolakodó, akinek nincs joga ott lenni az életünkben. Az azonnali vá​laszunk egy támadásra az kell, hogy legyen, hogy megparancsoljuk neki, hogy távozzon.

Ha nem állunk ellent a betegségnek, hallgatólagosan engedélyt adunk neki, hogy ott legyen. Elfogadjuk a megtévesztést. Keresztyének lehetnek betegek. Ez a tüzes nyilak egyike, ami az előző szakaszban van leírva. Nekünk ellene kell állni annak, a hit sza​vával. Mi általában nemet mondunk a bűnnek, de nem mondunk nemet a betegségnek. 

Felhatalmazás és erő

Hatalom (felhatalmazás) és erő két különböző dolog, de mindkettő szükséges a betegség lerombolásához. Egy bíró rendelkezik legális hatalommal, de a rendőrség rendelkezik fizikai erővel. A bíró ki tudja jelenteni, hogy egy ingatlan tulajdonosa jogos bejárással rendelkezik és az erőszakosan behatolónak el kell távoznia. Azonban a behatoló szándékosan figyelmen kívül hagyja a törvényt. A rendőrség rendelkezik azzal a fizikai erővel, hogy eltávolítsa a betolakodót az ingatlanról a törvény határo​zatának megfelelően.

A keresztyéneknek hatalmuk van az életük felett, de mint emberek korlátozott erővel rendelkezünk. A Szent Szellem óriási erővel rendelkezik, de nincs hatalma az életünk fölött mindaddig, amíg mi meg nem adjuk neki. A keresztyének hatalommal rendel​keznek a betegség fölött, de nagyon kevés az erőnk. A Szent Szellem rendelkezik a betegség legyőzéséhez szükséges erővel, de csak akkor tud cselekedni, ha felhatal​mazzuk Őt.

A felhatalmazás és erő mindkettő szükségesek ahhoz, hogy legyőzzük a betegséget. Vissza tudom vonni a felhatalmazást a betegségtől, hogy ott legyen az én testemben, de nem rendelkezem elegendő fizikai erővel, hogy eltávozásra kényszerítsem őt. Keresztyénként meg kell tanulnunk gyakorolni a hatalmunkat és felszabadítani a Szent Szellem erejét. Néha túl sok zajt csinálunk erő helyett, de a betegség nem bolond. Csak a Szent Szellem rendelkezik azzal a fizikai erővel, hogy a betegséget testünk elhagyására kényszerítse. Meg kell adni a Szent Szellemnek a felhatalmazást, hogy használja az erejét, hogy kiűzze a betegséget a testünkből.

Amikor parancsolva a betegségnek ellene állok, akkor az egy „bírósági határozat” a betegségnek, hogy távozzon. Néha a betegség éppen hogy figyelmen kívül hagyja a bírósági határozatot. A Szent Szellemnek adott felhatalmazás rendelkezik azzal az erővel, mint a rendőrség, hogy kilakoltassa a betegséget a testünkből. Nekem hívnom kell Őt (mint a „rendőrséget”), hogy jöjjön és távolítsa el a betegséget.

Készség és lehetőség

A Szent Szellem készséges és el tud bánni a betegséggel.

· A Szent Szellemnek végtelen ereje van. A gonosz ereje nem versenyezhet vele. Amikor összeütközésbe kerülnek, az eredmény nem lehet kérdéses. 

· A Szent Szellem szereti meggyógyítani a betegséget. Nekünk kell akarnunk, hogy kilakoltassuk a betegséget a testünkből. 

· Az ellenségnek csak akkor van hatalma, ha megengedjük neki. 

A Szent Szellem készséges és rendelkezik erővel, de tisztelettudóan viselkedik a keresztyénekkel. Nem kényszerít minket, hogy bármit megtegyünk. Tiszteletben tartja a szabadságunkat, ezért nem erőszakoskodik, ha nem hívjuk. Csak akkor fog elbánni a betegséggel, amikor a felhatalmazás és az uralom kérdése le van rendezve.

Ha semmi nem történik, amikor hívjuk őt, hogy lakoltassa ki a betegséget, az sosem azért van, mert Ő nem akarja vagy túl gyenge. Az egyetlen, ami akadályozhatja Őt minden bizonnyal az, hogy a felhatalmazás kérdése nincs lerendezve. Ha valamit megmondtunk vagy elvégeztünk engedélyt adva a betegségnek, hogy ott legyen az életünkben, ő nem fog tenni semmit a mi akaratunk ellenére. Ezért, ha a betegség nem megy el, annak ellenére, hogy hatalmat adtunk a Szent Szelemnek, hogy lakoltassa ki, akkor először semmissé kell tennünk a felhatalmazását, amit gondolatainkkal és követeléseinek engedve korábban megadtunk neki. Ez kell, hogy megtörténjen, mielőtt a Szent Szellem munkához láthat. A Szent Szellem nem rombolhatja le a gonosszal kötött korábbi megállapodásomat. Nekem kell visszavonnom az engedélyt a betegség​től, mert én adtam meg neki.

Közös ellenállás

Ha a betegség makacs és nem vagyunk képesek egyedül elbánni vele, hívjunk más keresztyéneket, hogy velünk együtt álljanak ellen. Hosszú időn keresztül ellene állni a Sátánnak egyedül nagyon nehéz. Az megpróbálja a hitünket, amikor a betegség megterhel bennünket. Nehéz ellenállni, amikor gyengék vagyunk, vagy nem vagyunk jól. Ilyenkor szükségünk van másokra, hogy velünk egységben a mi nevünkben har​coljanak. Ha a betegség támadása alatt vagyunk, akkor nehéz megállni abban egyedül. Ez a fő oka, ami miatt a mai gyülekezetek nem tudnak győzedelmeskedni a betegség fölött. A keresztyének gyakran elszigeteltek, így a Sátánnak lehetősége van egyesével elkapni őket. A keresztyének sajnálkoznak a barátaik miatt, akik betegek és gyakran kérik Istent, hogy gyógyítsa meg őket, de ők ritkán bocsátkoznak harcba velük együtt.

Pál Trofimoszt betegen (elerőtlenedve, kimerülten) hagyta hátra Milétoszban (2 Tim. 4:20). Ez az egyetlen eset betegséggel kapcsolatban az Újszövetségben, ahol nem történt meg a gyógyulás. (ford. megj.: ha az egy kimerültségből származó erőtlenség volt, akkor arra a legjobb gyógymód a pihenéssel való regenerálódás). Erre nincs magyarázat, de Pál elpanaszolja, hogy munkatársai elhagyták őt és egyedül maradt. Feltételezem, hogy elszigetelődve és nyomások alatt volt, így neki nem volt elég ereje, hogy győzelmet vegyen a Trofimoszt ért támadás fölött. Senki sem volt vele.

A betegség feletti győzelem abból származik, hogy jó kapcsolatban vagyunk keresz​tyén barátokkal, akik velünk együtt harcba bocsátkoznak egy betegség támadásával szemben és utat törnek a győzelemhez.

A keresztyéneknek szükségük van más emberekre, akik győzelemmel rendelkeznek a betegség felett.

Két vagy három ember nagyobb hatalommal rendelkezik, mint egy a sajátja felett. A beteg személy nem lehet biztos a betegséggel szembeni ellenállásában. Ha néhány ba​rát csatlakozik hozzá kinyilvánítva, hogy a betegségnek nincs törvényes joga ott lennie az ő testében, akkor a beteg személy eltökéltebb lesz.

A barátok hite valóban fontos.

· A gutaütött bénának voltak barátai, akik hittek az ő gyógyulásában (Luk. 5:18). 

· Az embernek a tónál nem voltak barátai, hogy mellette álljanak (János 5:5-7). 

Egy beteg személy legyőzött állapotban lehet, ezért nekik harcolniuk kell, hogy legyen hite és hatalommal beszéljen. Kulcsfontosságú az, hogy a barátok egy extra hitet tudnak adni.

Ellenállás nyugalomban

Minden keresztyénnek ki kell tartani Jézusban. El kell kerülnünk a szellemi hadviselés téves értelmezését, ami összekeveri az ellenállást a küzdelemmel. Egy felbuzdult cselekedet és zaj nem fogja megszerezni a győzelmet a szellemi támadás fölött. Nem kell, hogy „sok beszédűek legyünk, mint a pogányok” (Máté 6:7). A győzelem nem a sok beszédtől vagy a hangos parancsolásból származik. Ezek a tevékenységek az emberi erőre támaszkodnak, ami bűn.

„A bűnbánatban és a nyugalomban van a ti megmenekülésetek, békességben és bizalomban a ti erősségetek”    Ézs. 35:10.

Óvatosaknak kell lennünk, hogy ne küzdjünk az ellenség ellen, mert az legyengít min​ket. Jézus már legyőzte Sátánt a kereszten, így minden „nehéz dolog” el van végezve. Ellene kell állunk az ellenségnek és megállni abban, amit Jézus már elvégzett. Szükségünk lesz rá, hogy többet tanuljunk meg az ellenállásról, miközben Jézusban békességünk van.

Ez könnyebb lesz, ha megértjük, hogy a gonosz rendszerint azon mesterkedik, hogy félrevezetve bennünket elfogadjuk az ő felhatalmazását és erejét. Az ő gondolatainak azokkal a gondolatokkal vagy beszédekkel tudunk ellene állni, amiket Isten megígért. Ez nem igényel egy zajos tevékenységet. Ellene állunk a betegségnek a hit szavainak kinyilvánításával és hívva a Szent Szellemet, hogy erővel lakoltassa ki. A Szent Szellem egy fizikai munkát végez el, így nem szükséges, hogy mi harcoljunk vagy zajt csináljunk.

Vének

Ha a támadás valóban kemény, hívjuk magunkhoz a véneket. Ez az, ami miatt Jakab bátorította a beteg személyt, hogy hívja magához a véneket.

„Beteg-e valaki köztetek? Hívja magához a gyülekezet véneit, és imádkozzanak felette, megkenvén őt olajjal az Úrnak nevében.”    Jakab 5:14.

Ha a keresztyén a barátok segítségével képtelen elbánni a támadással, a vezetői képesek lehetnek, hogy elvégezzék ezt a munkát. A gyülekezet vénei rendelkeznek tapasztalattal, hogy elbánjanak a betegség nehéz támadásaival. Ők csatlakozni fognak a beteg személy barátaihoz, hogy megszerezzék a győzelmet. 

Péter és Dorkás

Péter bemutatta, hogy a véneknek hogyan kell elbánni a betegséggel, amikor Dorkás meghalt Joppéban. Ő elment Joppéba, mint egy vén, mert valami nem volt rendben, ebben a gyülekezetben. A gonosz meg akarta vetni a lábát ebben az induló gyülekezet​ben, de Péter szembeszállt vele és megnyerte a csatát.

Nem vagyok biztos, miért nem voltak vének Joppéban, akik el tudtak volna bánni ezzel a problémával. Valószínűleg még nem voltak vének beállítva az evangélium terjedésének ebben a korai szakaszában, vagy talán a vének tapasztalatlanok voltak és egyszerűen elfogadták, hogy Dorkás halála megmásíthatatlan. Néhányan a tanítványok közül valami módon felismerték, hogy egy vént hívjanak, hogy bánjon el ezzel a támadással.

„Mivelhogy pedig Lidda Joppéhoz közel volt, a tanítványok meghallván, hogy Péter ott van, küldenek két férfiút ő hozzá, kérve, hogy késedelem nélkül menjen át hozzá​juk.”   Ap.csel 9:38.

Péter Joppéba jött és szembeszállt az ellenséggel.

„Péter pedig mindenkit kiküldvén, térdre esve imádkozik; és a [holt] testhez fordul​ván, monda: Tábita, kelj fel! Az pedig felnyitja szemeit; és meglátván Pétert, felül.”    Ap.csel 9:40.

Péter imádkozott és bizonyosságot kapott Istentől, hogy Tábita élete a földön még nem fejeződött be. Amint felismerte, hogy ez csak a gonosznak egy támadása, hogy kiiktasson egy kulcsembert egy induló gyülekezetben, azonnal ellene állt a gonosznak megparancsolva Tábitának, hogy üljön fel. Tábita azonnal meggyógyult. Péter helyrebillentette a gyülekezetet Joppéban az Isten akarata szerinti útra. A betegség és a halál behatolt közéjük, amihez nem volt joga, ezért Péter megszabadította őket.

Egy másik példa, amikor Pál beszél a gyülekezetben Troásban. Egy fiatalember, akit Eutikhosnak hívtak, leesett az ablakból és meghalt. Pál lement és ráborult, hogy visszahozza őt az életbe. Pál úgy cselekedett, mint egy vén, hogy helyrehozzon valamit, ami elromlott egy gyülekezetben. A gonosz megölt egy fontos fiatalembert, akinek a szerepe a földön még nem fejeződött be. Pál feltámasztotta őt, úgy hogy a gyülekezet ismét teljes lett. Ha megengedte volna, hogy a gonosz győzzön, a gyülekezet két dologban gyengébb lett volna. Elveszítette volna egy értékes tagját, de ami még fontosabb, hogy a hit szintje legyengült volna. Egy jó vén nem engedheti meg, hogy ez megtörténjen.

Isten fegyverzete

Vegyük fel Isten fegyverzetét, hogy ellene tudjunk állni a gonosz gondolatoknak. (Ef. 6). A gonosz néhány lángoló nyila betegség és rossz közérzet formájában támad. A 38. Zsoltárban a lángoló nyilak a betegséget ábrázolják.

„Mert nyilaid belém akadtak, és kezed rám nehezült. Nincs épség testemben a te haragodtól; nincs békesség csontjaimban vétkeim miatt... Megsenyvedtek, megbűz​hödtek sebeim oktalanságom miatt... Mert derekam megtelt gyulladással, és testemben semmi ép sincsen.”    Zsoltár 38:2-8.
Dávid úgy írta le az ő betegségét, mint nyilak, amik lerombolták az ő testét. Jób szintén úgy írta le az ő betegségét, mint nyilak a testében (Jób 6:4). Isten fegyverzete a betegség támadása esetén látható módon két dolog ellen jelent védelmet; a bűn és a félrevezetés. Három harci fegyverzet véd meg bennünket a bűntől, a másik három pedig a félrevezetéstől és a leuralástól.

Szellemi fegyverzet

	Bűn
	Betegség

	Az igazságosság mellvértje

Krisztus igazsága megvéd minket a bűntől és a kárhozattól
	A hit pajzsa

A hit ellene áll az ellenség félrevezetésének. Isten ígéreteit hit által kaptuk meg.

	Üdvösség sisakja

Jézus megváltása leszámolt minden betegséggel.
	Az igazság öve

Isten igazsága a legjobb védelem a félrevezetés és a leuralás ellen.

	Békesség evangéliuma

A keresztről való gondolkodás és az evangélium a legjobb ellenszer a büszkeség bűnére.
	A szellem kardja

Mi tudjuk használni Isten szavát, hogy ellene álljunk a betegségnek és leromboljuk a szellemi erősségeket.


A Szent Szellem meg tud tanítani bennünket, hogyan védekezzünk közösen ezekkel a fegyverekkel. Az efézusi levélben leírt hit pajzsa téglalap alakú, mint azok a pajzsok, amiket a rohamrendőrök is használnak. A római katonáknak (akiknek szintén ilyen alakú pajzsuk volt) ki tudtak formálni egy alakzatot és összezárni a pajzsaikat együtt, egy folyamatos védő felületté. Ha valakit megtámadtak a többiek nem nézték és kriti​zál​ták, (mint az gyakran megtörténik, amikor egy keresztyén megbetegszik), hanem összefogtak, hogy közösen megvédjék őt a támadástól. Amikor ők hát a hátnak vetve álltak a pajzsaikkal a helyükön, ők ellene tudtak állni egy erőteljes támadásnak. A keresztyéneknek ezt a mintát kellene követniük. Az összetartásnak ez a szintje nem jön automatikusan abból, hogy valaki tagja a gyülekezetnek, hanem csak akkor, ha erős kapcsolatban van más keresztyénekkel, akik elég jól ismernek minket, hogy észre​vegyék, amikor minket támadás ér és eléggé szeretnek bennünket ahhoz, hogy velünk együtt ellenálljanak a támadásnak.

A szellemi fegyverzet verseit az alázatosságról szóló fejezet előzi meg. Nem tudjuk használni a fegyverzetet egy elszigetelt állapotban. Még a hit pajzsával sem tudjuk védeni a hátunkat. A szellemi fegyverzet csak akkor hatékony, ha egymásnak engedel​meskedve, együtt állunk ellent az ellenségnek.

Az ellenállás megköveteli az engedelmességet

Az Ef. 6:10-18-ban lévő „állni” szó háromszor fordul elő. A görög szó, amit „állni”-nak fordítanak az „histemi”. Ez azt jelenti, hogy biztosan állni a lábunkon, ragaszkodni valamihez, készíteni egy állást és megtartani, megvédeni egy területet. Ez ugyanabból a szótőből származik, mint az „ellenállni”. Amikor támad a betegség, nekünk ellene kell állni. Ellene állunk és megállunk abban (megtartjuk azt), ami a miénk.

Péter valami nagyon hasonlót mondott. Egy világos minta van az 1 Pét 5:5-9-ben:

· Engedelmeskedjetek egymásnak (Ef. 5:21) 

· Engedelmeskedjetek az elöljáróitoknak 

· Engedelmeskedjetek Istennek 

· Légy óvatos 

· Állj ellen a gonosznak 

· Állj meg a hitben 

Ma túl sok keresztyén (néha meglehetősen érettek is) vándorolnak körbe a városukban. Túl sok függetlenséggel és túl kevés engedelmességgel rendelkezünk. Az engedel​mes​ség egy csúnya szó lett, de engedelmesség nélkül nem lehetünk része Isten seregének.

Engedelmesség és szellemi hatalom

Amikor egymásnak engedelmeskedünk, hatalmat adunk másoknak, hogy beleszólja​nak az életünkbe és cselekedjenek a mi nevünkben a gonosz ellen. Ez a kulcs ahhoz, hogy megszerezzük a győzelmet. Isten szabaddá tett engem, így más személyek hata​lommal rendelkezhetnek az én életemben, ha én megadom azt nekik. Más személyek​nek úgy tudok hatalmat adni az életemben, ha engedelmeskedem nekik. Ha engedel​mes​kedem a véneknek a gyülekezetemben, ők hatalommal rendelkeznek, hogy ellene álljanak a gonosznak az én nevemben (helyettem) és velem együtt. Továbbmenve, ha én engedelmeskedem nekik, ők nagyobb szellemi hatalommal fognak rendelkezni, hogy ellene álljanak bármilyen gonosznak, ami engem megtámadott.

Ezt az összefüggést a szellemi hatalom és az engedelmesség között sokan nem értik meg. Gyakran megkérünk más keresztyéneket, hogy imádkozzanak értünk, de nagyon kevés eredménnyel. Ennek az az oka, hogy ők nagyon kevés hatalommal rendelkeznek az életünkben. Nem rendelkezhetnek hatalommal az életünkben, ha nem adtuk azt meg nekik.

Hajlunk rá, hogy azt feltételezzük, hogy az értünk imádkozó emberek nagy sokasága nagyobb hatással fog lenni az ellenség támadására. Ez nem igaz. Amikor két vagy három keresztyén, akik valóságos hatalommal rendelkeznek a mi életünkben, ellene állnak az ördögnek, mert engedelmeskedünk nekik, az sokkal hatásosabb lesz. Meg​kérni sok embert, hogy velünk együtt harcoljon értelmetlen, ha képtelenek vagyunk vagy nincs bennünk hajlandóság, hogy nekik engedelmeskedjünk.

Az engedelmesség és a hatalom (erő) együtt járnak. A szó, amit „ellenállni”-nak fordítunk a görögben „ant-histemi”, ami szó szerint „állj ellen”-t jelent. Ezért az ellen​állás ugyanazt jelenti, mint állni. Az „engedelmeskedni” szó jelentése „alávetjük ma​gun​kat”. Ezért nekünk Isten hatalma alatt kell állni, mielőtt ellene állunk a gonosznak.

Amikor Pál azt mondta, hogy a vének „őrködjenek felettünk” és „gondoskodjanak rólunk” (1 Tim 5:17), ő a görög „pro-histemi” szót használta, ami azt jelenti, hogy „elé állni”. Amikor a véneknek engedelmeskedünk, ők előttünk és velünk együtt állnak. Az „állni” szó többes számban van a görög Újszövetségben. Az állni az nem olyan valami, amit egyedül meg tudunk tenni. Nekünk másokkal együtt kell megállni, hogy kivívjuk a győzelmet. Egy katona, aki egyedül áll, könnyen legyőzhető.

Jakab levele

Ez a séma a minta bármilyen betegséggel vagy szellemi támadással való elbánásra. Jakab egy kétszintű védelmet vázolt fel a betegség ellen.

	 
	Bűn
	Betegség

	Keresztyén barátok
	„Valljátok meg bűneiteket egymásnak. Atyámfiai, hogyha valaki ti köztetek eltévelyedik az igazságtól, és megtéríti őt valaki. Tudja meg, hogy aki bűnöst térít meg az ő tévelygő útjáról, lelket ment meg a haláltól és sok bűnt elfedez.” (Jakab 5:16,19-20)
	Imádkozzatok egymásért, hogy meggyógyuljatok: mert igen hasznos az igaznak buzgóságos könyörgése. Illés ember volt, hozzánk hasonló természetű; és imádsággal kéré, hogy ne legyen eső, és nem volt eső a földön három esztendeig és hat hónapig: És ismét imádkozott, és az ég esőt adott, és a föld megtermé az ő gyümölcsét. (Jakab 5:16-18)

	 Vének
	„...ha bűnt követett is el, megbocsáttatik néki.” 

(Jakab 5:15)
	Beteg-é valaki köztetek? Hívja magához a gyülekezet véneit, és imádkozzanak felette, megkenvén őt olajjal az Úrnak nevében. És a hitből való imádság megtartja a beteget, és az Úr felsegíti őt. És ha bűnt követett is el, megbocsáttatik néki. Jakab 5:14,15)


Az első szinten vannak a keresztyén barátaink. Ha bűnt követünk el őket kell hívni. Meg tudjuk vallani a bűnünket egymásnak, hogy megszabaduljunk a betegségtől, amit a bűn okozott. Ha a betegség elfogadásával kapcsolatban rossz elgondolásunk van, a hajlandóság segít nekünk, hogy meglássuk az igazságot. Ha minket betegség támadott meg, a barátaink velünk együtt tudnak imádkozni, amint az engedélyt visszavontuk és kényszerítettük a betegséget, hogy távozzon. A betegség feletti győzelem a más keresz​tyénekkel való szoros kapcsolatból származik.

A második szint, hogy vannak vezetőink (vének). Ha a barátaink nem tudják meg​sze​rezni a győzelmet a makacs betegség fölött, bevetjük a „nagy ágyúkat”. A vének​nek képeseknek kell lenniük, hogy elbánjanak a betegséggel (aminek bűn vagy a gonosz félrevezetése az oka) és a közvetlen szellemi támadással. Ha a probléma a bűn, a véneknek meg kell találni - különbségtétel ajándéka által - a probléma gyökerét, hogy a beteg személy megbocsásson (és bocsánatot nyerjen). Ha betegség meglapulva ottmarad, a véneknek hitre lesz szükségük, hogy a jogtalan betegséget távozásra szólítsák fel. A betegség feletti győzelem azoknak a véneknek való engedelmességből származik, akik kellő hittel rendelkeznek a gyógyításhoz.

A Jakab 5:14-15 érdekes igeszakasz. Azt mondja, hogy a véneknek kell imádkozniuk ő „fölötte” vagy szó szerint „fenn - rajta”. Ez magyarázatot ad arra, hogyan fognak imádkozni a vének a személy helyzetéért. Ők azért fognak így cselekedni, hogy megtalálják a betegség okát, mielőtt eldöntik, mit tegyenek.

A gyógyszer szintén érdekes. Jakab nem azt mondta a véneknek, hogy imádkozzanak gyenge könyörgő módon, ahogyan gyakran imádkozunk. Ő itt nem a megszokott szót használja az imádkozásra, hanem azt a görög szót használja, ami azt jelenti, hogy „hitből való ima”, ami nem egy kérés Istenhez, hanem egy erőteljes hitbeli kinyilat​koztatás. A vének szavának rendelkeznie kell egy prófétikus „éllel” (erővel). Illés volt itt például állítva erre. Ő nem kérte Istent, hogy küldjön aszályt, hanem egyszerűen kinyilatkoztatta (kijelentette Istentől vett kijelentés alapján), hogy ott nem lesz eső sem harmat három éven át (Jakab 5:17; 1 Kir. 17:1). Az ilyen típusú erőteljes ima vagy hitbeli kinyilatkoztatás az, ami meggyógyítja a beteg keresztyént.

A „beteg személy”-re használt szó egy olyan szóból származik, ami angolul „toil” (nehéz, megerőltető munka) és elsődlegesen azt jelenti, hogy meg van fáradva, vagy le van gyengülve. Az a szó, ami „az Úr felemeli őt” kifejezésre használatos azt jelenti, hogy „álomból felébredni” vagy képletesen mondva „felemeli egy betegségben való alvásból”. Ez ad egy képet arról a személyről, aki le volt győzve az ellenség támadásá​val vívott küzdelemben, de feléledt és megerősödött a vének hite és kinyilatkoztatása által.

A Jakab 5:14-16 üzenete nagyon egyszerű és nem nehéz megérteni. Azt mondja, hogy a beteg személy meg fog gyógyulni. Ott nincsenek „ha”-k, nincsenek „de”-k és nincse​nek kivételek. A hitben kinyilvánított ima a beteg személyt egészségessé teszi. Ezzel nehéz vitatkozni.

A hit lényeges

A hit lényeges az örökségünk követelése szempontjából. Az Írás arra tanít, hogy mindent megkapunk Jézus érdeme miatt, hit által. Ha még emlékszünk, hogy a meg​térés és a gyógyulás azonos szavak a Ef 2:8 úgy fordítható le, hogy

„Kegyelemből van gyógyulásunk, hit által”  (Ef 2:8).

Hit nélkül nem tudjuk megkapni a gyógyulást, amit Isten megígért (Zsidó 11:6)

A hit nem egy vágy arra, hogy meggyógyulunk. (Nem is egy hívő hite egy keresztyén gyógyulásának igazságában.) Mi hittel elfogadjuk, hogy Jézus sebei már megszerezték a keresztyének számára a gyógyulást, de nincs hitük, hogy átvegyék a gyógyulást. A démonok hiszik, hogy Isten létezik, de nekik nincs hitük, hogy megtérjenek. A hit egy mély bizonyosság a mi lényünkben, hogy Isten meg fogja tenni mindazt, amit meg​ígért. Az valósul meg belőle, amit elhiszünk.

Hit és cselekedet

A Róma 10:9-ben a hitnek két formája van. A hit egy bizonyosság a szívben. Ami a szívben már megvan, később az nyilvánul meg azonos (azzal megegyező) szavakban és cselekedetekben.

Hit = {Bizonyosság a szívben                {megvallani szájjal

A görög szó a megvallani szóra „homo-logesis”. Ez szó szerint azt jelenti „azonos szó”. Amikor megvalljuk, hogy egyetértünk Isten szavával.

A hit minden bizonnyal ott van a szívben, de az valamilyen cselekedetet is igényel, hogy valósággá váljon. A hit cselekedetek nélkül halott önmagában (Jakab 2:17,18). Ez látható a Máté 8.9-ben leírt gyógyulással kapcsolatban is. Az a személy mindig meggyógyult, aki valamit megcselekedett vagy egy kinyilatkoztatást tett, hogy kinyil​vánítsa, hogy a hit ott van a szívében.

· A leprás azt mondta Jézusnak, „Megtisztíthatsz engem!” 

· A százados azt mondta Jézusnak, ne jöjjön, hanem csak mondjon egy szót. 

· A főember azt mondta „Tedd rá a kezedet és ő élni fog.” 

· A vérfolyásos asszony megérintette Jézus ruháját. 

· A vak emberek a feltett kérdésre azt válaszolták „Igen!”; habár Ő képes volt meggyógyítani őket

Minden személy tett valamilyen kijelentést vagy egy cselekedetet, ami kinyilvánította az ő hitüket.

A hit a láthatatlan bizonyossága

A Zsidó levél írója azt mondja, hogy

„Hit a remélt dolgok valósága, a nem látott dolgokról való meggyőződés”  (Zsidó 11:1).

A hit nem azonos a reménnyel. A remény bizonytalan, ezzel szemben a hit bizonyos. Sok keresztyén reméli, hogy Isten meg fogja gyógyítani őt, de az nem azonos a hittel. A hit valósággá (realitássá) teszi a reményt. A „substancia” szó „tulajdoni lapot” is jelenthet, így a hit megadja nekem a tulajdonjogot arra, amiben reménykedem. A görög szót (hupostasis) substanciának fordították és ahhoz a görög szóhoz kapcsoló​dik, ami „engedelmesség”-et jelent.)

A hit olyan dolgoknak a bizonyítéka, igazolása, amit nem láthatunk. A Biblia azt mondja nekünk, hogy két különböző típusú „dolog” van ebben az életben: látható és láthatatlan.

„...nem a láthatókra nézünk, hanem a láthatatlanokra; mert a láthatók ideig valók, a láthatatlanok pedig örökkévalók.”   2 Kor. 4:18.
A dolgok, amiket láthatunk ideig valók, a nem látható dolgok viszont Istentől jönnek és örökkévalók. A hit olyan dolgoknak a bizonyossága, amit nem látunk. Isten meg​ígérte azokat nekünk, de hitre van szükségünk, mert nem láthatjuk még azokat látható módon. Amikor megkaptuk őket, akkor már nem lesz tovább hitre szükségünk, mert láthatjuk azokat. A hit olyan dolgok ígérete, amik láthatatlanok.

Hit által élni

Pál megmondta nekünk, hogyan kell keresztyénként élniük:

„...hitben járunk, nem látásban” (2 Kor. 5:7).

Nem kell olyan dolgok szerint élnünk, amik láthatók, hanem hit által kell élünk, ami bizonyos olyan dolgok felől, amit nem láthatunk. Isten megígérte:

„...akinek sebeivel gyógyultatok meg.” (1 Péter 2:24).

„És a hitből való imádság megtartja a beteget,...” (Jakab 5:15).

„Álljatok ellene az ördögnek és elfut tőletek” (Jakab 4:7).

Ezek a versek Isten örök ígéretei. Ő megígér dolgokat most, amiket még nem látunk. Nem láthatjuk Jézus sebeit vagy a gyógyulást, amiket Ő megszerzett. Nem láthatjuk a démonokat és a betegség menekülését. A hit ezeknek a dolgoknak a bizonyossága és úgy élünk, hogy feltételezzük ezek megtörténtét.

Ha van pénz a bankszámlámon, nem láthatok egy csomó bankjegyet és pénzérmét a nevem mellé tűzve. Rendelkezem viszont egy bankszámla kivonattal, hogy egyértel​műen az enyém, ami a bankszámlámon van. A pénztárcám lehet üres, de be tudok menni a boltba egy érvényes fizetési csekkel és vásárolhatok valamit teljes bizalom​mal, mert ki tudom azt fizetni. Nekem van hitem, hogy vásároljak a bankszámla kivonat bizonyosságára alapozva. Nem azon az alapon cselekszem, hogy a pénztárcám üres, amit látok, hanem a bankszámlámon lévő pénz alapján, amit nem láthatok. Akkor futok csak bele valami problémába, ha a bank nem tartja az ígéretét, vagy ha többet költök el, mint ami a számlámon van.

A keresztyének tudják, hogy Isten tartani fogja az ígéretét. Isten Igéje kijelenti, hogy Jézus megszerezte a gyógyulást a számunkra. Ha Jézus kifizette a gyógyulást „a bankban” a számlánkra, mi elkezdhetünk úgy élni, mintha már megkaptuk volna. Ebben az összefüggésben, a hit úgy cselekszik, mintha én megkaptam volna már a gyógyulást, amit Jézus megszerzett a számomra. A szimptómáim (tüneteim) azt mondhatják, hogy beteg vagyok, de Isten Igéje azt mondja, hogy meggyógyultam. Ez egy ellentmondás a látható és a láthatatlan között. A hit annak bizonyossága, ami láthatatlan.

Ha állandóan gyalog megyek mindenhová, miután valaki vásárolt nekem egy autót, a legtöbb ember azt mondaná, hogy bolond vagyok. Ez azt üzeni számunkra, hogy valami nincs rendben a gyülekezettel, hogy folyamatosan betegek az emberek, holott Jézus már kifizette a gyógyulást a számukra. Sürgősen szükségünk van a hitre, hogy birtokba vegyük azt a gyógyulást, amit Jézus már megszerzett számunkra.

Másrészt a hit nem feltételezés. A hit egy bizonyosság, aminek először a szívbe kell bejönni. Ha rendelkezünk hittel, cselekedet fogja követni, de a cselekedet nem fog létrehozni hitet. Megvallás vagy cselekvés hit nélkül elbizakodottság. A hit egy ajándék Istentől. Nekünk meg kell kapni a hitet tőle, mielőtt bármit tenni tudunk.

Tünetek

Ábrahám megmutatta a helyes utat, hogyan bánt el a tünetekkel.

„És hitében erős lévén, nem gondolt az ő már elhalt testére, mintegy százesztendős lévén, sem Sárának elhalt méhére; Az Istennek ígéretében sem kételkedett hitetlenség​gel, hanem erős volt a hitben, dicsőséget adván az Istennek,”   Róma 4:19-20.

Ábrahám egyenesen ellene állt a tüneteknek. Nem keltette azt a látszatot, hogy azok nem voltak ott (nem tagadta meg). Ellene állt viszont a tényeknek, nem remegett hitetlenség miatt. A hite nem gyengült meg, hanem Isten ígéretei megerősítették. A tünetek ellenére kinyilvánította a korát, folyamatosan készült egy fiú születésére.

A mai keresztyének problémája, hogy „a dolgok - nagyon világosan - láthatók”. Röntgen gépeink vannak, és a röntgensugarak segítenek nekünk meglátni a tumorokat és töréseket, sokkal jobban, mint az a múltban lehetséges volt. Rettentő bizonyítékaink vannak a dolgokra, amik láthatók és hajlunk rá, hogy arra koncentráljunk. Hozzá​szoktunk, hogy a szerint és azzal éljünk együtt, amit látunk. Meg kell tanulnunk, hogy Isten ígéreteinek bizonyosságában éljünk, amik nem láthatóak.

A keresztyének közötti betegség nem bizonyíték arra, hogy Isten nem gyógyít. Isten már elbánt az én bűnömmel a kereszten. Az a tény, hogy mégis vétkezem, nem vonja maga után, hogy Isten nem mentett meg minket a bűnből. Ez csak azt mutatja, hogy lassú vagyok, hogy felfogjam, mit szerzett már meg számomra Jézus a megváltásban. A probléma velem van és nem a kereszttel. Ugyanilyen módon a tény, hogy én beteg vagyok, nem jelenti azt, hogy Isten nem gyógyít. A probléma velem van (vagy sokkal inkább a gyülekezettel). Sose engedjük meg, hogy a tapasztalatunk határozza meg a teológiánkat. A mi teológiánk és a hitünk a gyógyulásról valami olyasmin kell, hogy alapuljon, amit Isten kimondott és megcselekedett.

Növekvő hit

Az első lépés a gyülekezet számára, hogy tisztességesen beismerje a hit hiányát. Nem kellene színlelnünk vagy belemenni elutasításba, hanem Istenre nézni a megoldásért.

1. Imádkozhatunk hitért (Márk 9:21-24). A Szent Szellem fogja növelni a hitünket, ha kérjük Őt. 

2. El kell árasztani magunkat Jézusnak a Bibliában lévő gyógyulásokról szóló beszámolóival. A hit az Ige hallásából származik. (Róm 10:17). Ahogyan Isten ígéreteivel táplálkozunk, a hitünk úgy fog nőni. 

3. Kell keresnünk minden lehetőséget, hogy a Szent Szellem betöltsön bennünket. A hit a Szent Szellem egyik ajándéka (1 Kor 12:9), így a Szent Szellem a hit forrása. István és Barnabás Szent Szellemmel teljesek voltak (Ap.csel 6:5,8; 11:24). Azok az emberek, akik telve vannak Szent Szellemmel hittel is telve lesznek. 

4. Könnyű dolgokon kell kezdenünk. Amikor a kis győzelmekben gyönyörkö​dünk, a hitünk növekedni fog. A csodákat látva a hit növekszik. (Ján 2:23). 

5. Keresnünk kell más keresztyéneket, hogy együtt imádkozzunk velük. A keresz​tyéneknek csapatban kell dolgozniuk. Ennek sok oka van. 

· Az egységben erő van. Jézus megígérte, hogy amikor két vagy három ember együtt munkálkodik, Ő velük lesz (Máté 18:19,20, Ap.csel 3:4,5). 

· Amikor más keresztyénekkel együttműködünk, akkor hiszünk, mert a hit akkor a legerősebb. Péternek és Jánosnak volt hite, hogy meggyógyítsa a béna embert, mert együtt munkálkodtak (Ap.csel 3:4). 

· A csapatban való munka felszabadítja a Szent Szellem ajándékát. 

A hit legyőzi a félelmet. Ez fontos. Mert a betegségtől való félelem egy olyan dolog, amivel el kell bánni. A rák szó valóban beülteti a félelmet az emberi szívekbe. A baj az, hogy a félelem megöli a hitet. (Luk 8:50). Ahogyan növekszik a hit a félelem úgy fog kiszorulni.

Gyakorlati dolgok

Ima bizalmas (magánjellegű) dolgokért

A betegség okát megértve drámaian meg fog változni az a mód, ahogyan a gyülekezet a keresztyének felé szolgál. A folyamat nagyon lassú lesz, de nagyon mélyreható. A beteg keresztyének felé való szolgálat általában bizalmi légkörben kell, hogy történjen, gyakran először azok felé, akikkel együtt élünk. A beteg személy meg fogja kérni néhány barátját vagy a véneket, hogy jöjjenek el hozzá és imádkozzanak érte. (Jakab 5:14). Sok személyes dolgot kell lerendezni és ezt legjobb bizalmas körben elvégezni. A beteg személyért nem lehet a gyülekezet előtt imádkozni, hogy azt az egész gyülekezet lássa. Ezt cselekedve eltorzítjuk az egyéb gyógyító folyamatokat. A nyil​vánosság szép dolog, amikor használjuk a gyógyítás ajándékát evangelizáláskor, de a betegség okáért való imádkozást a nyilvános bámészkodóktól távol kellene elvégezni.

Péter bemutatta ezt a különbséget, amikor meggyógyított egy bénát Joppéban nyilvá​nosság előtt.

„Talál pedig ott egy Éneás nevű embert, ki nyolc esztendő óta ágyban fekszik, ki guta​ütött volt. És monda néki Péter: Éneás, gyógyítson meg téged a Jézus Krisztus: kelj föl, vesd meg magad az ágyadat! És azonnal felkel. És látják őt mindnyájan, kik laknak Liddában és Sáronban, kik megtérnek az Úrhoz.”   Ap.csel 9:33-35.

Péter úgy működött, mint egy evangélista, mert a gyógyítás nyilvános volt és sokan jöttek az Úrhoz. Amikor Joppéban volt, ott más módon szolgált, mert Dorkás keresztyén volt. Péter bement az ő szobájába és imádkozott „fölötte”. Nem ismerte a betegsége okát, így az volt a legjobb, hogy magányosságban keresse az Urat. Az ok valami olyas​mi lehetett, ami zavarba hozta volna a beteg barátait és a családját, ha azt nyilvánosan felfedte volna. Az Úr azt mondta Péternek ne aggódjon, mert Ő azt akarta, hogy Dorkás visszajöjjön. Gyanítom, hogy Péter tudta, hogy nem ez volt az oka, ami miatt eldöntötte, hogy Joppéba menjen. Ami miatt Péter odament az valami bizalmas dolog volt.

Csapatmunka

Néhányan imádkozni fognak beteg személyért. Jakab beszélt a vénekről (többes számban). Az a vének csapata lenne és néhány jelenlévő barát. Ha rendelkezünk egy gyógyító csapattal bizonyos, hogy minden szükséges szellemi ajándék jelen lesz. Nem várhatjuk el egyetlen személytől, hogy ő tegyen mindent. Ha valaki ismeret beszéde által kijelentést kap a betegségről, ne tételezzük fel, hogy neki van hite a beteg meggyógyításra. A Szent Szellem meg tudja adni a hit ajándékát másvalaki számára Krisztus Testében. Például, amikor a férfi meggyógyult az Ékes kapunál, Péter nem beszélgetett vele, hanem azt mondta neki „Nézz mireánk!” (Ap.csel 3:4)! János kellett, hogy rendelkezzen a hit ajándékával, hogy létrejöjjön a gyógyulás. 

Egy magányos szolgálat nem helyénvaló, amikor keresztyénekért imádkozunk, mert  nem valószínű, hogy bárki rendelkezik mind a hit, mind a szellemek megkülön​böztetésének ajándékával, amik szükségesek. A szellemek megkülönböztetésének és a tudomány beszédének ajándéka gyakran sokkal fontosabb, mint a gyógyítás ajándéka. A gyógyítás ajándéka az evangélista számára nagyon fontos, de a szellemek meg​különböztetésének ajándéka sokkal fontosabb egy gyógyító csapatban megosztva a keresztyének között.

Négy szellemi ajándékra van szükség, hogy egy beteg keresztyén meggyógyuljon: ismeret beszéde, szellemek megkülönböztetése, hit és gyógyítás. A Szent Szellem mindezeket az ajándékokat tudja egyetlen személynek adni, de ő jobban szereti azokat több embernek adni, akiknek együtt kell működniük, mert ez erősíti Krisztus testét.

Megtudni az okot

Az első lépés kitalálni, hogy miért volt képes az ellenség betegséget okozni. Ez rend​kívül fontos. Semmit sem lehet elvégezni addig, amíg az ok nincs meghatározva. A gyógyító csapatnak várni kell az Úrra (több napon át, ha az szükséges), amíg nem bizonyosak, hogy a betegség bűn következménye vagy esetleg egy közvetlen szellemi támadásról van szó. A szellemek megkülönböztetésének ajándéka vagy az ismeret beszéde fontos ennek a kérdésnek a megválaszolásához. Egyébként ez nagyon eltér a mai gyógyító szolgálatoktól, ahol az első lépés imádkozni a betegért, hogy meggyó​gyuljon. Az imádkozás valójában értelmetlen, ha a betegség oka nem ismert. Ez a legfontosabb ok, ami miatt sok keresztyén nem gyógyul meg. Amint az ok ismertté vált, a csapat el tud bánni vele.

1. Bűn

Ha a gyógyító csapat felismeri, hogy a betegség oka bűn, könyörületesnek kell lenniük, amikor közlik azt a beteg személlyel. Kell, hogy vezetést vegyenek a Szent Szellemtől arra, hogyan közöljenek egy nehéz üzenetet. Nátán példázatban beszélt Dávidnak, amikor be kellett, hogy lássa, hogy bűnt követett el. (2 Sámuel 12:1-7).

A beteg személynek időre van szüksége, hogy megbirkózzon a dologgal. A bűnre a megoldás a bűnbánat, de csak a Szent Szellem tudja a bűnbánatot kimunkálni. (János 16:8). A gyógyító csapat időt fog adni a Szent Szellemnek (gyakran több napot), hogy elvégezze ezt a munkát. A gyógyulásért imádkozni a bűnbánatot megelőzően egy​általán nem vezet győzelemre. Miután egy személy megbánta a bűnét kell, hogy az ő barátainak vagy a véneknek megvallja azt. Akik megvallják a bűneiket, meggyógyul​nak. (Jakab 5:16).

Miután a személy bűnbánatot érez, a betegség tünete elmúlik, de néha a barátok vagy a vének imája szükséges lehet, hogy a betegség elmúljon. A gyógyító csapat ki fogja nyilvánítani, hogy a betegségnek nincs tovább joga ott maradni a személynél és megparancsolják a betegségnek, hogy menjen el. Felszabadítják a Szent Szellemet, hogy állítsa helyre a beteg testrészt. Fontos a hit.

„A hitből való imádság megtartja (meggyógyítja) a beteget...”    (Jakab 5:15).

2. Megtévesztés és leuralás

Ha a betegség megtévesztésnek és leuralásnak az eredménye, a folyamat más lesz. A hangsúly a gondolkodásra és a hitre kerül, ami felhatalmazást adott a betegségnek a keresztyén megtámadására. Az ismeret beszéde vagy a szellemek megkülönböz​tetésének ajándéka szükséges, hogy felismerjünk bármilyen szellemi erősséget vagy megtévesztő becsapást.

Amint a probléma gyökere világossá válik, a gyógyító csapat csatlakozni fog a beteg személyhez, hogy visszavonják az engedélyt, ami jogalapot adott a betegségnek az ott tartózkodásra. A beteg személyhez csatlakozva együtt hívják a Szent Szellem erejét, hogy a betegséget toloncolja ki. Engedélyt adnak neki, hogy tegye, végezze a munká​ját.

3. Közvetlen támadás

Ha a betegség oka az ellenség közvetlen támadása, a gyógyító csapat közvetlenül ellene áll a betegségnek. Nem kérlelik Istent, hogy gyógyítsa meg a beteg személyt, hanem ellene állnak a betegségnek megparancsolva, hogy hagyja el őt.

Kitartás

A teljes győzelem megszerzése néha időt igényelhet. Ez a szellemi hadviselés természete. Néha az első támadás nem jár sikerrel, mert az ellenség visszavonulásra kényszerül és átrendezi erőit, majd ismét támad. Annak ellenére, hogy az ellenség kezdetben sikereket is elérhet, de a csatát még nem nyerte meg. Az ellenség - mielőtt feladja - ismételten támadhat több hónapon keresztül. 

Sátán nem adja fel, azért mert ő egy rejtőzködő. Mindig megpróbál visszajönni. A gyógyító csapatnak késznek kell lenni ezekre az ellentámadásokra. Egy személy a gyógyító csapatból rendszeres kapcsolatot kell, hogy tartson a gyógyítandó személlyel. Segítenek neki elkerülni a gondolatokat és szavakat, amik engedélyt adhatnak a betegségnek a visszatérésére. Imádkoznak a beteg személy hitéért, hogy erősödjön meg.

Ha a betegség visszajön, a csapat össze fog jönni, hogy elbánjon vele. Nem fogják a beteg személyt vádolni a hite hiányáért, hanem úgy fogják látni azt, mint egy problémát, amivel együtt kell elbánniuk. A csapat az esettel foglalkozik mindaddig, míg a Sátán fel nem adja, és el nem megy máshová. Ez az akaratnak a csatája, de ha a keresztyének megértik a felhatalmazásukat, mindig győzni fognak.

Egészségben élni

A meggyógyult személy meg fogja tanulni, hogy igazságban járjon. János azért imádkozott, hogy a hívők egészségben éljenek. 

„Szeretett barátom, kívánom, hogy mindenben jól legyen dolgod, és légy egészséges, amint jó dolga van a lelkednek. Mert felettébb örültem, amikor atyafiak jöttek és bizonyságot tettek a te igazságodról, úgy, amint te az igazságban jársz. Nincs annál nagyobb örömem, mintha hallom, hogy az én gyermekeim az igazságban járnak.”       3 János 2-4.

Abban az igazságban kell élnünk, hogy Jézus le akarja rombolja a betegséget.

A sikertelenség leküzdése

Azoknak, akik beteg keresztyénekért imádkoznak állandóan foglalkozniuk kell a tevékenységük eredményességével. Emberek vagyunk, ezért a dolgok nem mindig úgy fognak megtörténni, ahogyan várjuk. Ha a dolgok rosszul mennek, rá kell jönnünk, hogy mi az oka, és meg kell találni a megoldást. Sohasem szabad a felelősséget a saját hibánkért a beteg emberre hárítani. A vének egy különleges felelősséggel rendelkez​nek bármilyen sikertelenség megoldását illetően. Ha egyszerűen otthagyjuk a beteg személyt gyógyulatlanul, azt fogja érezni, hogy nincs elég hitük, vagy Isten már nem szereti őt. Végül eljut oda, hogy elutasítottnak és sebesültnek érzi magát. Ez aláássa a gyülekezet hitét.

A betegség lehet egy nehéz ügy, hogy elbánjunk azzal, ezért nem kell azt a látszatot kelteni, hogy az egy könnyű dolog. Ha nem tudjuk megszerezni a győzelmet a betegség fölött, akkor a gyülekezetnek és különösen a véneknek fel kell vállalni a felelősséget. Be kellene ismerni, hogy nem volt elég hitük. A vezetőknek meg kell akadályozni, hogy a hitetlenség kiáradjon a beteg emberekre. A gyülekezetük embe​reinek többsége tartósan gyógyult kell, hogy legyen. Imádkoztak és minden erejüket összeszedve megpróbáltak hinni. Ezért nem lehet hibáztatni őket. A sikertelenség a gyülekezetet terheli és megrabolja az örökségét.

Elérkezett az ideje annak, hogy levegyük ezt a terhét a beteg személyről és visszahelyezzük oda, ahová az tartozik, a gyülekezetre. Az első lépés az, hogy a gyülekezet egésze vegye fel a hit hiányának és a sikertelenségnek a felelősségét, hogy győzelmet szerezzen a betegség fölött. Ezt követően el tudunk indulni, hogy meg​keressük az Istentől való megoldásokat. Együtt el tudunk indulni, és minden harcot megvívva a győzelemig, végül megkapunk mindent, amit Jézus megígért.

Elkerülni a romlottságot

A hit hiánya komoly probléma a mai gyülekezetekben és ez az oka, amiért olyan keveset tudunk megragadni az Isteni ígéretekből. Jézus az ő nemzedékét egy hitetlen nemzedéknek nevezte. (Máté 17:17,19-20). Sokféle módon, de ugyanez a leírás alkal​mazható a mai gyülekezetekre. Létrehoztunk egy hitetlen nemzedéket a képzettségünk és az életre vonatkozó tudományos megközelítésünk miatt. Elfelejtettük, hogy az emberi tudomány nem tud foglalkozni az élet szellemi dimenzióival.

A hit hiánya romlottságot eredményez, ezért a keresztyének sok más dologban hisz​nek:

· Réz karkötő, 

· Méh méreg, 

· Olajok 

· Mágneses takaró 

Keresztyének beszélgetnek a híres gyógy-kúráikról, de ritkán halljuk őket arról beszél​ni, hogy Isten mit tud megtenni.  Néhány dologban hisznek, ami egy ideig működik. Sátán nagyon boldog, hogy elveszi a tüneteket egy időre, hogy elhiggyünk egy hazug​ságot. Végül mégis csak egyetlen mód van, a Sátán támadásának ellene állni a hit pajzsát felemelni. Amikor az emberek már túl vannak a bajon, a keresztyének más dolgokra néznek, holott Jézusra kellene nézniük. (János 5:7).

Szellemi védelem (befedezettség)

A szellemi védelmet nem veszik komolyan a huszadik századi gyülekezetek. A szel​lemi hadviselés nem olyan valami, amit mi szabadon választunk (megtegyük vagy ne), hanem minden időben kötelesség azt cselekedni. Jóllehet tudjuk, hogy győztes oldalon vagyunk, mert Jézus győzött, ezért sohasem lehetünk önelégültek.

A probléma oka részben az, hogy sok keresztyén a szellemi „befedezettségről” egy hamis tanítást kapott. Ez a tanítás azt állítja, hogy („befedezettek vagyunk”) meg va​gyunk védve a gonosz támadásától egyetlen pásztornak/vezetőnek való engedelmesség és egy gyülekezethez való tartozás által. Azonban ezzel a tanítással sok probléma van.

· A „befedezettségről” nincs egyértelmű tanítás a Bibliában; az e témakörben elterjedt tanítás a Ruth könyvében leírt Boáz ruhájának egy allegorikus értel​mezésén és a felhőnek az Egyiptomból való kivonuláskor betöltött szerepén alapszik. A palást és a ruha szimbolikusak és nincs köze a védelemhez. Egy homályos és kétértelmű tanításban hinni a szellemi védelemmel kapcsolatban veszélyes dolog. 

· Ez a tanítás a szellemi védelmet egy aranyos, bűbájos képbe helyezi el. A gyülekezethez való tartozás egy személy részére nem garantál automatikus védelmet a támadástól. Valójában a védelem azokkal a keresztyénekkel való kapcsolatból származik, akik felismerik a támadást és velünk együtt fognak harcolni egészen a győzelemig. Ruth azért állt védelem alatt, mert Boáz egy hata​lommal rendelkező ember volt és Ruth engedelmeskedett neki. Az Izraeliták védelemben részesültek Mózes hatalma alatt Isten jelenléte által. 

· Egy pásztor csak annyira jó védelmet tud biztosítani, mint amilyen ő maga. A mai keresztyének nem fogják fel, hogy a vének/pásztorok, akikben bíznak maguk is rendkívüli módon sebezhetőek a szellemi támadásoktól, ezért a hívők számára - kizárólag rajtuk keresztül - nem biztosítható erős védelem. Azok a vének/pásztorok, akik nem tudnak győzelmet venni a betegség fölött, nem tudnak védelmet biztosítani az ő embereiknek. 

A keresztyéneket mindenhol megtizedeli a gonosz, mert nem értették meg a szellemi védelem valódi természetét. A szellemi védelem igen fontos a betegség elleni védekezésnél.

Megfelelő helyen élni

A terület és a hely valóban nagyon fontosak a szellemi hadviselés szempontjából (Dániel 10:20; Efezus 1:21; 6:12). A szellemi nyomás egy városban vagy országban nem egyformán oszlik meg, így a hely, amit kiválasztunk, hogy ott éljünk vagy dolgozzunk, hatással lehet a gyógyulásunkra.

· Ha a városunkat uraló szellemi erősség közvetlen közelében élünk, erősebben meg fogjuk tapasztalni a betegség támadásait. Keresztyének gyakran hősök és azt választják, hogy a város legkeményebb részén éljenek. Azonban egy bölcs ember ott támad, ahol az ellenség a legsebezhetőbb, nem ott ahol az a legerő​sebb. 

· Ha a lakóhelyünk közelében több keresztyén is él, ott a Szent Szellem jelenléte erősebb lesz és könnyebb lesz ott egészségben élni. 

· Amikor egy keresztyén elkülönülten él más keresztyénektől, akkor sebezhetőbb lesz a betegség támadásitól. 

· Ha olyan munkaterületen dolgozunk, ahol az embereket legyőzte a betegség (pld. Kórház), ott a betegség erősebb támadásait tapasztalhatjuk meg. Az ő hatalmuknak engedelmeskedve sebezhetőkké válhatunk ugyanazon támadás esetén. Nekünk erre figyelni kellene és ellene állni annak a betegségnek. 

· Néhány keresztyént akkor támadott meg a betegség, amikor elköltöztek egy nagy szellemi erősségű helyről, ahol a betegség megbújt „egy jobb területen” a nagyobb szellemi nyomás alatt. A lakás minősége gyenge jelzője az ugyanazon a területen lévő szellemi nyomásnak. A szellemi nyomást szellemileg lehet érzékelni. 

Keresztyéneknek óvatosaknak kellene lenniük a szellemi behatásokat illetően, amikor megváltoztatják a lakóhelyüket. Lehetünk arra elhívva, hogy egy olyan területre mozduljunk, ami szellemileg kemény, ezért arra felkészültnek kell lennünk. Ha bennünket leuralt a betegség, egy másik helyre való költözés megoldás lehet a beteg​ség feletti győzelem megszerzéséhez.

Egy nagy ügy

Sok gyülekezet és keresztyén imádkozik komolyan beteg emberekért sikertelenül. Néhány gyülekezetben ezek a csalódott emberek imádkoztak újra és újra, de semmi sem történt. Legtöbbnek mély csalódottság érzése van és feladnak minden reményt a gyógyulással kapcsolatban. Néhányan megsebesülnek a hit hiánya miatti vádlásoktól. A sérüléseknek és csalódásoknak ez halmaza Istennel sosem volt rendezve.

A szomorú az, hogy amikor a csalódottság gyakori és feloldatlan, a csalódott emberek megsértődnek Istenre. Ez a megsértődés hitetlenséget hoz létre, ami lekorlátozza a Szent Szellem erejét.

A gyógyulás legnagyobb akadályainak egyike a gyülekezetben az a hitetlenség, ami az Istenre való megsértődés által jön be a meg nem gyógyuló emberekre, holott mi azt várjuk, hogy ezek az emberek meggyógyuljanak. Felhasználjuk valaki más személy​nek a csalódottságát, hogy nem gyógyult meg, és így igazoljuk a saját sérelmünket.

A sértődöttség egy csendes alattomos bűn, ami többnyire mélyen el van eltemetve és elrejtve. Amikor valaki megsértett minket, gyakran semmit sem mondunk. A másik személy még csak nem is tudhatja, hogy mi megsértődtünk. Azonban a sértődöttség csendesen megfertőzi a kapcsolatainkat szétmarva a szívünket és beszennyezve mindent, amit mondunk vagy teszünk.

A legtöbb keresztyénben van egy sértődöttség Isten felé a betegség miatt, sohasem mondva ki azt hangosan, amit éreznek. Ezek az emberek éppen Isten által tudják ezt az érzést megszüntetni. A rossz hozzáállás olyan mélyen van eltemetve a szívünkben, hogy nem is tudjuk, hogy ott van. Azonban az beszennyezi a mi gondolkozásunkat és szavainkat és megrontja a kapcsolatunkat Istennel. Az eltemetett sértődöttség meg​nehezíti, hogy higgyünk. El kell bánnunk ezzel a dologgal, ha meg akarjuk látni az áttörést a gyógyulásban, amit olyan sokan keresnek. 

A nagy kérdés

Meg vagyok győződve, hogy a fő akadálya a gyógyulás átvételének, a sértődöttség Isten felé. Ahogyan keresztyének komolyan imádkoztak beteg emberekért, akiket sze​ret​tek volna, hogy meggyógyuljanak, de nem sikerült, a reményük kétségbeesés szint​jé​re süllyedt le. Tekintettel arra, hogy nem tanították őket az Isten felé való sértődött​ség veszélyére, gyakran rossz kérdéseket tettek fel. Ez a legáltalánosabb kérdés.

Miért engedte meg Isten, hogy ez megtörténjen?

Ez egy nagyon veszélyes kérdés, mert az megpróbálja Istent. Azt feltételezi, hogy ő a felelős azért, ami történt. Ha nagy a baj, a kérdés könnyen vádlásba és hibáztatásba mehet át.

Ha a nagy kérdés nem oldódik meg gyorsan, a kérdező Isten ellen fordul. A még veszélyesebb kérdés hamarosan a következő lesz.

Tudok én hinni Istenben?

Ennek a kérdésnek kiváltó oka az Isten ellen fordulás. Ez megöli a hitet és elzárja a Szent Szellem erejét. Ez a kérdés gyakran egy kijelentésbe fordul át.

Isten nem gyógyít meg mindenkit

Ez súlyos dolog, mert Isten nem tud munkálkodni olyan emberek között, akik kételkednek az ő erejében vagy a gyógyulással kapcsolatos hajlandóságában.

Légy mindig becsületes (tisztességes)

Ez nem jelenti azt, hogy nem tudunk mindig becsületesek lenni Istennel, azzal kapcso​latban, ami velünk történik. Mondhatjuk azt, hogy

Ez a fájdalom kínoz engem 

Olyan nehéz a szívem,  úgy érzem összetörik.

Tudom, hogy válaszolnom kellene, csak nem tudom, hogyan tegyem azt.

Nincs szükségünk színlelésre. Beszélhetünk az Atyának az érzéseinkről és küzdel​meink​ről. Becsületesen küzdhetünk; de ne mondjuk meg Istennek, mit kellene neki éreznie és cselekednie. Jób egy jó példa. Megengedte, hogy teljesen leépüljön, de egy fontos dolgot nem tett meg. Ellenállt a kísértésnek, hogy Istent vádolja.

„Mindezekben nem vétkezik Jób, és Isten ellen semmi illetlent nem cselekszik”. Jób 1:22.

Amikor elbánunk a szenvedéssel és a halállal, lehetünk becsületesek Isten felé azzal kap​csolatban, ami az életünkben történik. Ő boldog, amikor őszinték vagyunk hozzá és a segítségét kérjük. Azonban meg kell őrizni a szívünket nehogy a mi szenvedésünk csa​lódássá vagy vádlássá váljon Őfelé. Sohase kételkedjünk az Ő erejében és szerete​tében.

Példázat

Egy embernek két fia van. Az idősebb nem akart dolgozni az Atyja számára, hanem el akarta indítani az ő saját vállalkozását egy távoli országban. Az Atyja adott neki egy millió dollárt, hogy el tudjon indulni és a fiú elment. Sohasem kezdett bele, hogy üzletember legyen, hanem elfecsérelte a pénzt. Amikor közel volt hozzá, hogy minden pénz elfogyjon a fiú kapcsolatba lépett az Atyjával és azt mondta, hogy nem valósította meg, hogy üzletember legyen, mert szüksége volt rá, hogy valakinél dolgozzon. Ő nem akart dolgozni az ő Atyja számára, hanem pozíciót akart, ahol hasznosítani tudja a kreatív képességeit. Az Atya kapcsolatba lépett egy film-gyártó üzletemberrel, hogy alkalmazza a fiát, mint kreatív igazgató hatalmas fizetésért. A fiú rövid idő után abba​hagyta a munkát, így hamarosan szegénységben élt. A fiú barátai elkezdték kérdezni őt, „Miért engedi meg egy Atya az ő fiának, hogy szegénységben éljen”. Azok, akik ismerték az Atyát azt válaszolták „Az ő Atyja jó és bőkezű ember. Többet megtett, mint amit a legtöbb Atya megtenne. Mit tett a fiú?”
Azt kérdezni, miért engedte meg Isten azt, hogy egy keresztyén meghaljon ez sértés Isten jellemét tekintve. Isten jó. Ő nem teremtett betegséget; az Éden kertben nem volt betegség. A betegség az ördög munkájának eredménye a bűnbeesést követően. Ő találta fel a rákot és a tüdőbajt. Ha valaki csodálkozik, Isten miért nem tett ezzel kapcsolatban semmit, a válasz az, hogy Ő megtette. Isten elküldte az Ő egyetlen fiát, mint embert. Jézus hátán a hús felszakadt és vérzett a római korbácstól.

„És ő megsebesíttetett bűneinkért, megrontatott a mi vétkeinkért, békességünknek büntetése rajta van, és az ő sebeivel gyógyulunk meg.”  Ézsaiás 53:5.

Az Ő sebei biztosították a gyógyulást mindenki számára, aki hinni fog és elfogadja.  Jézus felkeni az Ő embereit ugyanazzal a Szent Szellemmel és megbízza a gyüleke​zetét, hogy gyógyítsa a betegségeket és tisztítsa a leprásokat. Amit Isten elvégzett, az adott, nekünk más kérdést kellene feltennünk. Meg kellene kérdeznünk, a gyüleke​zetet, miért nem teljesíti ezt a megbízatást.

Jó kérdések

Meg kell tanulnunk helyes feltenni kérdéseket. Ha egy keresztyén meghal, hajlunk rá, hogy ilyeneket kérdezzünk, hogy

Miért nem gyógyította meg Isten őt?

Miért engedte meg Isten, hogy meghaljon?

Nekünk azt kellene kérdeznünk,

Félreértettük az evangéliumot?

Félreértettük Isten ígéreteit?

Valamit rosszul csináltunk?

Miért olyan erőtlen a gyülekezetünk?

A vezetőink miért nem tudnak győzelmet venni a betegség fölött?

Természetesen ezeket a kérdéseket fel lehet tenni, de úgy, hogy ne adjunk helyet a kárhoztatásnak. Emberek vagyunk, így gyakran történnek velünk rossz dolgok. Min​dent együttvéve Isten azt várja tőlünk, hogy tanuljunk a hibáinkból és növekedjünk a hitben.

Vének/pásztorok felelősek a betegségekért

Míg a keresztyének azt kérdezik, miért engedte meg Isten, hogy valaki meghaljon, a mennyben egy egészen más kérdést tesznek fel.

Miért engedte meg a gyülekezet, hogy ez a személy meghaljon?

Jézus megszerezte a gyógyulást az Ő teste számára, ezért elvárja a gyülekezettől, hogy ezt a győzelmet valóra váltsa. Fő felelősség a vezetőkön van.

„Beteg-e valaki köztetek? Hívja magához a gyülekezet véneit,...”   Jakab 5:14.

Ez egy felhívás a gyülekezet vezetői felé a betegséggel kapcsolatban. Isten azt mondta nekik:

„Betegeket gyógyítsatok, poklosokat tisztítsatok, halottakat támasszatok, ördögöket űzzetek. ...”    Máté 10:8.

„És a hitből való imádság megtartja a beteget, és az Úr felsegíti őt.” Jakab 5:15.

Isten felelősséget adott a véneknek/pásztoroknak az embereik gyógyítására, így őket nem lehetne beállítani, míg nem bizonyították a családjukban, hogy ellene tudnak állni a betegségnek. Egy vének feladata, hogy „viseljenek gondot a nyájra(gyülekezetre)” (1 Tim. 3:5). A „gondot viselni” szó eredeti görög jelentése egyetlen másik helyen van még használva az Újszövetségben. A „jó szamaritánus”-ra használja ugyanezt a szót, amikor megkérte a vendégfogadóst, hogy „viselje gondját” a sebesült emberének, amíg az meggyógyul. (Lukács 10:34,35). A „gondot viselni” magában foglalja a betegség gyó​gyítását. A potenciális véneknek meg kell tanulniuk a családjukban, hogy elbánja​nak betegséggel.

Figyelmeztetés a vének/pásztorok számára

Ezékielnek volt jó néhány figyelmeztetése a pásztorok felé, akik nem gyógyították a betegséget a nyájban.

„...Jaj Izráel pásztorainak, akik önmagokat legeltették! Avagy nem a nyájat kell-e legeltetni a pásztoroknak?... A gyöngéket nem erősítettétek, és a beteget nem gyógyí​tottátok, s a megtöröttet nem kötözgettétek...”  Ezékiel 34:2-4.

Azt mondja, hogy Isten haragszik a pásztorokra, akik nem gyógyítják a nyájuk bete​geit. Nekik segíteniük kellene azoknak, akiket az ellenség megtámadott és ki kellene szabadítani őket. Isten szemében a gyógyítás sokkal fontosabb, mint az igehirdetés. Ez egy nagy kihívás a vének/pásztorok számára.

Amikor Jézus látta az embereket betegségtől szenvedni, eltelt szánalommal. (Máté 9:35-36). Ő tudta, hogy a Sátán gyötörte őket, mint pásztor nélkül való juhok. Nem kérte Istent, hogy gyógyítsa meg őket, hanem imádkozott, hogy Isten biztosítson jó pász​torokat nekik. Sok keresztyén gyötrődik folyamatosan pásztor nélkül. A gyüleke​zet reménytelenül igényli a pásztorokat, akik meg tudják szabadítani az embereiket a betegségtől.

Arra tanítani az embereket, hogy fogadják el a betegséget, nem megoldás, mert leértékeli Jézus munkáját. A csalódottság csak akkor fog megszűnni, amikor a gyülekezet megéli mindazt, amit Jézus megígért, és ami megvalósult Jézus halála és feltámadása által. A gyógyulás az egyetlen ellenszer erre a kiábrándultságra.

A keresztyéneknek el kellene várniuk a vénektől/pásztoroktól, hogy meggyógyuljanak az ő betegségeikből. Ha ők betegek, akkor a vénekkel van probléma, nem Istennel, ezért Istenhez kiáltani, energiapazarlás. A beteg keresztyének tudnak viszont imád​kozni, hogy Isten rázza fel a véneket. Meg tudják kérni Őt, hogy Isten adjon nekik szellemi látást és bölcsességet. Tudnak imádkozni azért, hogy a véneik növekedjenek a hitben és a Szent Szellemben, és keressék Istent az ő gyógyulásaikért, mert Ő várja a vénektől/pásztoroktól, hogy tegyék a dolgukat.

Kérdések a vénekhez/pásztorokhoz

Amikor egy keresztyén meghal, a pásztorai csodálkozhatnak, hogy miért engedte ezt meg Isten. Néhányan meg fogják hallani Isten hangját, amit Ezékiel hallott:

Nem gyógyítjátok a betegeket, nem kötözitek be a sebesülteket.

Le kell állnunk, hogy ezt mondjuk,

Miért engedte ezt meg Isten, hogy megtörténjen?

Néhány jobb kérdés lenne,

Miért engedték meg a vének/pásztorok, hogy ez a beteg személy meghaljon?

Miért nem voltak képesek a mi véneink/pásztoraink meggyógyítani a beteg személyt?

Imádkozunk eleget a vezetőkért?

Isten beállít és felken erővel véneket/pásztorokat, hogy gyógyítsák a betegeket. Ő nem kifogásolja, ha beismerik, hogy a hitük túl gyenge, de óvatosaknak kellene lenniük, hogy ne vádolják Istent a saját hibáikért.

Ha a vének/pásztorok megengedik az embereiknek, hogy Isten ellen forduljanak a betegségükben, ők megengedik nekik, hogy valami olyan dolog miatt vádolják Istent, amit nekik kellene elvégezni. Ez veszélyes játék, mert ha a keresztyének abbahagyják Istent vádolni, akkor elkezdhetik a véneket/pásztorokat vádolni. Megengedni az emberek​nek, hogy Istent vádolják, könnyebbnek látszik, mint felelősséget vállalni az ő betegségeik lerendezéséért.

A próféták is felelősek

A prófétáknak szintén van felelősségük, mert ők szakértők az igazság dolgaiban. Nekik rá kellene világítaniuk az ellenség hazugságaira. A fő oka, hogy Sátán - ki​árasztva az ő hazugságát - olyan sikeres, hogy a próféták alszanak. Isten prófétáinak le kellene rombolni az ő hazugságait. Sok keresztyén próféta követi az Ószövetségi prófétákat, mint az ő hőseiket, de ők nem valósítják meg, amit az ő hőseik, hogy mind gyógyították a betegeket. A próféták világosan hallják Isten hangját, így ők tudják, hogy a betegség a gonosztól származik. Ez az, ami miatt ők harcolnak ellene. A prófé​tai szolgálat arra adatott, hogy felépítse Krisztus testét. Egy fontos feladata a próféták​nak, hogy rávilágítsanak azokra a hazugságokra, amik Krisztus testét gyengítik. A gyülekezetnek szüksége van prófétákra és pásztorokra, hogy együtt dolgozzanak a betegség feletti győzelem érdekében.

A prófétáknak ki kell jelenteni Isten szavát a betegséggel szemben

„Kibocsátja az ő szavát és meggyógyítja őket...” (Zsolt 107:20)

Több prófétai szóra van szükségünk az ellenség mesterkedése ellen:

János nem fog meghalni, hanem élni fog Isten dicsőségére.

Ez az ember befejezi teljesen a munkát, amire el volt hívva.

Jézus prófétált egy vak embernek,

Menj „mondta Jézus”, „a te hited megtartott téged” (Márk 10:52).

A gyülekezetnek szükségük van a prófétákra, hogy kimondják az igazságot a gyógyu​lásról.

Következtetés

Sok keresztyén imádkozott komolyan gyógyulásért, de az ő imáik nem kerültek meg​válaszolásra. Sok pásztor imádkozik betegekért a győzelem megszerzése nélkül, akik előre mennek az összejöveteleiken, hogy meggyógyuljanak. A probléma az, hogy szellemileg összezavarodtunk. A bibliai minta világos.

Azt kell birtokba venni, ami már a miénk


Sok keresztyén rossz módon áll a betegséghez, amikor kapcsolatba kerül a betegség​gel. Mi keresztyének megpróbáljuk használni a gyógyítás ajándékát, holott az evangé​liumokban azt látjuk, hogy azzal az ajándékkal az elveszettek felé kellene szolgálni. A keresztyének kérik Istent, hogy gyógyítsa meg őket, holott már minden szükséges dolog el van végezve az ő számunkra a megváltásban (a gyógyulás is). A keresztyé​nek​nek nem kellene kérniük Istent, hogy gyógyítsa meg őket. Nekik nem kell fel​emelni a szavukat Jézushoz a gyógyulásért. Ő már elvégezte a gyógyulást számunkra akkor, amikor Őt megkorbácsolták és megverték. Nekünk nem kell azt kérnünk, hanem magunkévá kell tenni azt, amit Ő már nekünk adott. Mi hit által kapjuk meg azt, ami a miénk. Nekünk meg kell tanulnunk ellenállni a Sátánnak, megállva a hitben.

Isten adott hatalmat az Ő népének a betegségek és Sátán felett (Máté 10:1):

· A keresztyéneknek hatalmuk van a testükben lévő betegség fölött 

· Az atyák hatalommal rendelkeznek az ő családjukban lévő betegség fölött  

· Keresztyéneknek van hatalmuk, hogy meggyógyítsanak hitetleneket

· A véneknek hatalmuk van az ő tanítványaik betegségeivel szemben

· Ha mi együttesen ellene állunk az ördögnek, ő el fog futni

· Keresztyének evangélium-hirdetése hatalmat hordoz, hogy meggyógyítsa a hitet​leneket 

Ahelyett, hogy kérjük Istent, hogy gyógyítson meg bennünket, használni kell a hatal​mun​kat, hogy lerázzuk magunkról a betegséget.

A keresztyéneknek jogot kell formálniuk az evangélium teljes ígéretére. Amikor Jézust megkorbácsolták, a bőre és izmai széttépve felszakadtak a korbács végén lévő üveg vagy csont darabkáktól. A halál elkerülhetetlen volt a mi bűneink bocsánatára. Jézus teste megtöretett azért, hogy mi meggyógyuljunk. Ha mi nem élünk az Őáltala elvégzett gyógyulással, akkor az Ő szenvedése fölösleges volt.

Ez az írás néhány fontos bibliai alapelvet hangsúlyoz. Természetesen az alapelvek nem hoznak győzelmet a betegség fölött. Még senki sem gyógyult meg egy alapelv által. A gyógyulás Jézus jelenlétéből jön a Szent Szellem erejében. A hit Isten hangjának meghallásából jön. Meg kell tanulnunk meghallani a Szellem hangját, úgy hogy alkal​mazni tudjuk az adott helyzetre, amivel szembenézünk. Ha a Szent Szellem vezetését követjük, az Ő ereje fel fog szabadulni az életünkben.

Az öt fiú példázata

Egy gazdag ember külföldre (tengerentúlra) költözött. Mielőtt elment, elküldte a leg​idősebb fiát, hogy vegyen egy-egy új autót mind a hat fiának. Az úton hazafelé, ez a fiú meghalt az egyik autóban baleset következtében, de a többi autó biztonságban megérkezett. Az apa bezárta az új autókat egy nagy garázsba. Mielőtt elköltözött, oda​adott a fiainak egy-egy kulcsot a garázshoz és azt mondta nekik, hogy használják az autóikat és élvezzék azokat.

Amikor elment, minden fiú megpróbálta kinyitni a garázst a kulccsal, de egyikük sem tudta. Próbálkoztak és próbálkoztak, de nem tudták megszerezni az autókat.

Gyakran telefonáltak az apjuknak és kérték őt, hogy adjon nekik egy autót. Az apa azt mondta, „Én vásároltam egy-egy autót mindegyikőtöknek és odaadtam a kulcsokat nektek a garázshoz.” A fiúk nem jöttek rá, hogy mind az öt kulcsot egyszerre kellett volna használni, hogy a garázsajtó kinyíljon. Végül feladták a próbálkozást, hogy meg​szerezzék az autóikat és hozzászoktak, hogy gyalog járjanak.

Az emberek meglepődtek, amikor a gazdag ember fiait gyalogolni látták. Ha valaki megkérdezte őket, miért járnak gyalog, azt válaszolták. „A mi atyánk nem akarja, hogy vezessük az autókat. Ő azt akarja, hogy gyalogoljunk. A gyaloglás fejleszti a hosszú​tűrésünket és kitartásunkat. Elfogadjuk, hogy nem lehetnek anyagi javaink, ezért mi azt akarjuk, ami jellemünk számára jó”.

Abbahagyták, hogy kérdezősködjenek az apjuktól az autóval kapcsolatban. Azt hitték, hogy panaszkodás nélkül gyalogolva és elfogadva atyjuk akaratát, növekednek az érettségben.

Néha kezükbe vették a kulcsaikat és sóvárogva vágyakoztak; milyen jó lenne egy jó autót vezetni? Azonban gyorsan eltették a kulcsaikat, mert nem akartak kételkedni az Atyjuk szeretetében. Ők sohasem gondoltak arra, hogy megkérdezzék az Atyjukat, hogyan használják a kulcsokat.

Eközben a tengeren túl élő Atya szomorú volt. A garázsban ott hevert őt csodálatos autó, minden fiának egy. Azok az autók betöltötték volna fiai minden igényét. 

Az öt autó, ami a garázsban volt: 

• Holden Commodore

• E-type Jaguar

• Audi

• Lexus

• Saab 

A kezdőbetűket összeolvasva: HEALS, ami gyógyítást jelent.

Ezek az autók mind teljesen ki voltak fizetve, de sohasem használták őket. A legszo​mo​rúbb dolog az volt, hogy az autók vételárát az Atya a legidősebb fia élete árán fizette ki.

